BILA BABY SHIMA BERGELEK DEPAN KLCC TERIMA PUJIAN NETIZEN INDONESIA

Nama Baby Shima atau nama sebenarnya Nor Ashima Ramli sebelum ini hangat diperkatakan dan menjadi bualan apabila penyanyi dangdut itu sering kali terpalit dengan kontroversi.

Terkini, perkongsian Baby Shima menerusi sebuah video yang dimuat naik di laman Instagram miliknya telah menjadi perhatian apabila bergelek sakan di tengah jalan di hadapan KLCC.

Menerusi video tersebut, Baby Shima dilihat sedang melintas jalan sebelum berhenti seketika untuk bergelek di tengah jalan tempat pelintas berjalan kaki.

Klik untuk gambar besar

Shima turut menulis kapsyen, "Bergoyang sebab kereta tak nak beri laluan!!! #babyshima #adanampakmummyhappy #slebew" dan  diinspirasikan daripada Citayem Fashion Week.

Perkongsian Baby Shima itu mendapat pelbagai reaksi daripada netizen dimana ada yang mengkritik dan ada yang terhibur dengan aksi penyanyi itu. Malah, ramai netizen terutama dari Indonesia yang memuji keberanian dan kekebalan Shima berdepan dengan kecaman dari orang ramai.

Terdahulu, Baby Shima mengakui layanan diterima dari netizen Malaysia dan negara seberang berbeza apabila peminat dari Indonesia lebih menghargainya hingga sanggup datang dari jauh untuk ke konsertnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI TANGKAP SUAMI - CHEF SELEBRITI KANTOI CURANG DENGAN WANITA ANAK TIGA?

Tak habis-habis kes kecurangan golongan selebriti yang mendapat perhatian ramai. Ia kini disemarakkan pula dengan isteri seorang chef selebriti popular yang mendakwa suaminya curang bersama seorang isteri dan ibu anak tiga.

"I am the one yang cari rumah untuk pindah..nak improved life Jayden..nak Fi*** pun balik selesa. Tak malu dah duduk dekat rumah lama yang satu tingkat ni..susah payah deal dengan agent . pack barang-barang nak pindah.. sorang-sorang pack sbb Fi***kononnya busy.

"Sekarang tengok-tengok patutlah tak balik rumah dah ada kereta perempuan tu pakai kasut perempuan tu dekat dalam rumah kasut Fi*** dekat luar.. i kol jais.. jais lambat datang.. perempuan tu dah keluar pintu belakang," dakwa isteri Chef tersebut.

Sabar la ya... sebutan 'curang' mungkin dah musim tahun ni. Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK KISAH DIKRITIK, KANDUNGAN LEBIH PENTING" - ALMY NADIA

Almy Nadia yang kini sedang hamil enam bulan anak kedua hasil perkongsian hidup bersama Fizz Fairuz, tidak ambil peduli tentang kritikan terhadap bentuk badannya bagaikan tidak berkesudahan.

Almy bagaimanapun berkata yang dia lebih mengutamakan kesihatan bayi dalam kandungan daripada melayan kritikan tersebut.

"Saya kini tidak mahu lagi mempedulikan kata-kata negatif yang dilemparkan terhadap diri saya. Lumrah, badan akan naik ketika hamil dan saya menerima hakikat itu dengan hati terbuka. Biarlah apa yang ingin orang kata, asalkan saya bahagia”

"Lagipun, saya tidak mahu menyekat pemakanan demi memuaskan hati pihak tertentu saja. Bagi saya, kesihatan bayi dalam kandungan lebih penting daripada segala-galanya," ujar Almy yang turut mengurangkan pengambilan makanan manis.

Tindakan Almy tidak menghiraukan kritikan di laman sosial adalah satu tindakan bijak sekaligus dapat mengelakkan perasaan tertekan ketika mengandung.

Untuk rekod, Almy dan Fizz sebelum ini dikurniakan seorang perempuan bernama Nur Afrina Arianna yang kini berusia setahun.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Sumber: BH Plus

Foto: Almy Nadia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GGV MUSIM PERTAMA - EZAM EYE AKUI SILAP BESAR SERTAI

"Sejak awal lagi saya hairan juga mengapa tiada uji bakat dilakukan dan saya diserap masuk terus dalam program itu rupa-rupanya saya hanya pelengkap.

"Minggu kedua persembahan hati saya sudah tawar dengan GGV dan tidak kisah sekiranya tersingkir kerana jelas komen diberikan juga tidak adil dan cuba menjatuhkan imej saya.

"Pada minggu ketiga pertandingan memang hati saya sakit sangat dan langsung tiada hati untuk menyanyi dan lega apabila tersingkir," kata vokalis kumpulan EYE iaitu Ezam.

Beliau menyifatkan penyertaannya menerusi program Gema Gegar Vaganza musim pertama (GGV) tahun lalu adalah sebagai kesilapan besar.

Klik untuk gambar besar

Ezam atau Mohd Izam Arshad, 50, berkata, keputusannya menyertai program itu sekadar untuk mencukupkan korum dan ia telah menjatuhkan imejnya sebagai penyanyi.

Dalam pada itu, Ezam berkata, GGV tidak memberikan impak terhadap kariernya selepas dia tersingkir selain kehidupannya berjalan seperti biasa seperti mana sebelum menyertai program itu.

Sebaliknya kata Ezam, kariernya mula memberikan impak sejak bulan lalu apabila video persembahannya di Kuantan, Pahang menjadi tular sehingga mendapat tiga juta tontonan di laman sosial.

"GGV tidak beri impak kuat kepada karier saya malah ia menjatuhkan imej saya dan nama saya hanya kembali tular selepas video persembahan saya tular di laman sosial.

"Memang tidak sangka video tersebut mendapat tontonan 3 juta dan ia petanda baik untuk karier saya," ujarnya.

Dalam perkembangan lain, Ezam berkata, dia bersama EYE sedang dalam proses menghasilkan lagu terbaharu yang mengetengahkan konsep ketuhanan.

Selain itu, mereka juga akan mengadakan konsert reunion selepas ia mendapat permintaan tinggi peminat.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU SERANG & CEKIK - MAS IDAYU SEKADAR BERGURAU DENGAN ZUAN

Masihkah anda ingat dengan kes gempak penyanyi dangdut, Mas Idayu mencekik dan menyerang pengacara belakang pentas Mentor Legend, Zuan Azmi yang terkenal dengan slot 'bikin panas' di Melodi pada Ahad?

Kata Zuan, nasib baik perempuan... kalau Mas Idayu lelaki memang dia sudah lawan balik sebab dia diajar untuk hormat perempuan.

"Bukan setahun dua jadi artis, masih tidak tahu untuk bersikap professional," ujar Zuan dipetik sebagai berkata.

Bagaimanapun semalam, Mas Idayu menafikan ada berniat tidak baik tergadap Zuan. Dia sebaliknya mendakwa hanya sekadar bergurau sahaja.

"Saya tak tahu pula dia tak boleh bergurau kasar.

"Kalau nak lihat, penampilan saya dalam rancangan seperti ini sememangnya sentiasa dibayangi gurauan kasar.

"Dulu, ketika di Mentor 3, saya siap membawa rotan. Tetapi, tiada apa-apa masalah pun," dakwanya kepada Sinar Harian.

Klik gambar untuk size besar

"Semalam (Isnin), saya baru dapat tahu yang dia menulis tentang perkara ini di Twitternya.

"Saya pula sememangnya tidak mempunyai Twitter dan saya tahu pasal ini setelah seorang peminat prihatin mengirimkan WhatsApps kepada saya.

"Dia menulis sesuatu di belakang saya. Jadi, siapa yang tidak profesional sekarang ini? Saya atau dia?," kata penyanyi itu yang kesal dengan tindakan Zuan yang memuat naik status tersebut.

"Gurauan itu spontan dan bukan dibuat-buat," tambahnya yang akan menghubungi Penerbit Eksekutif Mentor Legend, Muhd Sufian Isa untuk meminta maaf kepada Zuan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ERRA FAZIRA: "SAYA TAK ADA MASALAH BERKAWAN ATAU BERKAHWIN DENGAN BANGSA LAIN"

Pelakon dan penyanyi Erra Fazira memberitahu yang dia sejak dulu hingga sekarang, tidak pernah menyekat sekiranya jodoh yang hadir bukan dalam kalangan orang Melayu.

"Saya tak ada masalah untuk berkawan atau berkahwin dengan bangsa lain. Perhubungan yang terjalin dengan seseorang bukan Muslim boleh membuka ruang untuk mereka mendalami agama Islam dengan lebih dekat.

"Saya sentiasa alu-alukan walaupun jika jodoh yang datang bukan dalam kalangan orang Melayu. Saya anggap sesiapa pun bukan Muslim yang mahu mendekati saya adalah kerana mereka mahu mendalami agama Islam," katanya.

Klik untuk gambar besar

Tambah Erra, mungkin juga seseorang berlainan bangsa mendekati dirinya kerana mereka berminat untuk mendalami budaya berbeza. Erra berkata, dia pernah berpasangan dengan seseorang bukan Melayu.

"Berkenalan itu ada tapi tidak sampai ke fasa berkahwin," jelas Erra atau nama sebenarnya Fazira Wan Chek, 48, yang kini muncul dengan filem terbaru 'Kongsi Raya' arahan Teddy Chin dimana ia mengisahkan percintaan berlainan bangsa iaitu Melayu dan Cina yang mendapat tentangan ibu bapa masing-masing.

Erra buat pertama kali melakonkan watak sebagai ibu dalam filem ini yang menggandingkannya dengan Harith Iskandar sebagai suami serta pelakon baharu, Qasrina Karim sebagai anak mereka. Bercerita kesudiannya membawa watak itu, yang jarang dilakukannya, Erra berkata, dia ingin mencuba sesuatu yang baru.

"Saya pernah bawa watak ibu sebelum ini menerusi drama, manakala ia kali pertama untuk filem. Dan apa-apa watak pun akan ada banyak cabang. Kali ni saya bawa watak ibu yang moden selain pengarah cuba sampaikan mesej tersendiri secara berhibur, berlawak dan bersahaja. Saya menafikan dapat tawaran lumayan, namun harga yang diberikan mereka boleh dikatakan berpatutan dan sesuai dengan nilai saya," tuturnya.

Sementara itu, bercakap soal bayaran punca dia menerima watak tersebut, Erra berkata, dia tidak pernah meletakkan harga yang tidak masuk akal. Katanya, setiap naskhah yang diterima sudah dipertimbangkan dan berbaloi dengan kerja yang dilakukan.

"Saya bukan seorang yang demanding. Apa yang penting adalah bayaran diterima berbaloi. Kita harus berpijak di bumi nyata. Kalau watak kecil dan minta bayaran tinggi memang tidak masuk akal. Dalam hal begini saya seorang yang praktikal. Jika tawaran watak yang sangat menarik tetapi harga rendah, rasa rugi juga untuk tolak," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI NIKAH SEBAB STATUS - ELFIRA LOY SEDIKIT TERKILAN

"Saya seorang yang bekerjaya dan berdikari, jadi status atau pangkat bukanlah kegilaan saya untuk dicari pada seorang lelaki.

"Saya terbuka pintu hati menerima Faris kerana dia menghormati keluarga saya, memahami mereka dan paling penting, ibu saya yakin bahawa dia mempunyai masa depan yang kukuh untuk menjaga saya selepas berkahwin," tegas pelakon Elfira Loy yang sebelum selamat bertunang dengan Faris baru-baru ini.

Perkenalan ringkas yang berlaku antara pasangan ini pada bulan Ramadan lepas tidak pernah disangka bakal menjadi titik permulaan sebuah kisah cinta buat mereka.

Kata pelakon yang popular dengan drama 'Qalesya' ini, dia tidak pernah terfikir bahawa kemungkinan jodoh kali kedua datang menyapa dalam tempoh masa yang singkat selepas kekecewaan yang lalu.

Menganggap ia adalah berkat kerana dia sering berdoa agar ditemukan dengan insan yang benar-benar ditakdirkan untuk dirinya sepanjang masa selepas putus tunang kali pertama, Elfira menyangkal sebab utama dia menerima lamaran Faris kerana pangkat atau status.

Klik untuk gambar besar

Dalam masa sama, Elfira atau nama sebenarnya Nurul Elfira Loy Ahmad Sabri, akur apabila beberapa keping foto majlis pertunangan dengan jejaka berusia 27 tahun yang merupakan seorang anak usahawan berpangkat Datuk, tersebar di media sosial.

Meskipun memiliki pengalaman pahit dengan pertunangan pertama, Elfira tetap bertunang kali kedua kerana menghormati permintaan keluarganya yang mementingkan adat resam.

"Saya sedikit terkilan kerana niat saya tidak menghebahkan majlis ini adalah bagi menghormati permintaan keluarga saya dan juga tunang yang mahukan privasi.

"Namun, Alhamdulillah kerana mereka faham dengan situasi yang berlaku dan menganggap individu yang memuatnaik gambar itu terlalu gembira untuk kami berdua.

Meneruskan perkongsian, si darah manis ini juga berkongsi jawapan berkenaan mengapa masih memilih untuk bertunang sekali lagi, biarpun sudah melalui pengalaman pahit menerusi pertunangannya sebelum ini.

"Keluarga saya mementingkan adat Melayu kita dan Islam juga mengharuskan fasa bertunang agar kami dapat lebih saling mengenali antara satu sama lain.

"Memang saya takut kerana sudah ada memori menyedihkan tetapi doakanlah agar jodoh kami panjang serta dapat mengharungi apa jua dugaan bertunang kali ini dengan baik," luahnya penuh harapan.

Jika majlis pertunangan pertamanya dibuat penuh meriah dan besar-besaran pada Oktober tahun lalu, kali ini gadis berusia 24 tahun itu memilih untuk bersederhana. Dia tidak menghebahkan berita gembira itu yang berlangsung 17 September lalu kecuali kepada sanak saudara.

'Patah tumbuh, hilang berganti'... mungkin itu pepatah yang sesuai diberikan kepada situasi kehidupan Elfira apabila kembali bergelar tunangan orang selepas enam bulan kisah putus tunang pertama berlalu.

Namun adat bergelar seorang selebriti, serapi mana pun cuba disorok pasti ada juga yang terlepas daripada kawalan. Apapun, tahniah kami ucapkan dan semoga perancangan Elfira dan bakal suami itu dipermudahkan.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - JASMIN HAMID SELAMAT TERIMA MENANTU

"10 Oktober 2020. Syukur Alhamdulillah. Dengan izin Allah, hanya sekali lafaz, anak bujang sulung saya @lukhmanman telah sah menjadi suami kepada menantu pertama saya @fiezafizzry.

"Saya amat bersyukur dan terharu kerana telah menjalankan amanah Allah yang dipertanggungjawabkan pada saya selepas ketiadaan kedua arwah ibubapa saya.

"Semua urusan kami di permudahkan Allah. Alhamdulillah. Anak saya lepas ni akan jadi Mr. Budu," tulis pelakon Jasmin Hamid apabila dia selamat menerima menantu selepas anak lelaki sulungnya, Lukhman Hakim sah diijabkabulkan semalam.

Klik untuk gambar besar

Menurut Jasmin, 48, dia berasa bersyukur dan terharu kerana amanah Allah yang selama ini dipikul telah selesai. Perkongsian itu turut dimuat naik dengan beberapa keping foto bersama pasangan suami isteri itu sebagai kenang-kenangan menerusi laman Instagram.

Sementara itu, pelakon drama '7 Hari Mencintaiku 2' mendedahkan anak lelakinya itu juga tidak dapat menahan air mata disebabkan ketiadaan arwah atuk dan nenek pada hari tersebut.

"Kental la macamana sekalipun, jatuh juga air mata hero pada hari pernikahan. Katanya sedih sebab arwah ibu bapa saya tak dapat tengok dia jadi suami," tulisnya lagi.

Menjengah di ruangan komen, rata-rata pengikutnya turut mengucapkan tahniah dan mendoakan agar segala urusan dipermudahkan.

"@nurulakmarkaman: Tahniah kak dapat menantu dah. - "@chehuzaimahhussain: Alhamdulillah dan tahniah buat pasangan pengantin. Tahniah juga untuk Kak Min yang dapat menantu. Semoga cepat-cepat dapat cucu.

"@lilymustapha: Tahniah, syukur alhamdulillah. - "@shariffzhr: Anak beranak. Semoga kekal ke Jannah," antara komen-komen yang ditulis.

www.myartis.com / Sumber & foto: Astro Gempak & Instagram Jasmin Hamid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAP 'NECROTISING PNEUMONIA' - MAFARIKHA BEREHAT MENYANYI SETAHUN, TIDAK BOLEH NAIK PESAWAT & BERCUTI DI TANAH TINGGI

Penyanyi Mafarikha yang sebelum ini dimasukkan ke Hospital Kajang pada 24 Oktober lalu kerana dijangkiti C0V1D tahap lima dan kemudiannya disahkan mengalami masalah pada bahagian paru-paru sehingga terpaksa berpuasa beberapa hari itu memberitahu, dia bakal berehat selama setahun dalam dunia nyanyian bagi memastikan bahagian paru-parunya benar-benar sembuh.

Mafa atau nama penuhnya Mafarikha Akhir, 29, berkata dia dinasihatkan oleh doktor untuk berehat kerana dalam proses penyembuhan selepas didiagnos menghidap penyakit necrotising pneumonia.

"Doktor kata saya masih lagi boleh menyanyi tetapi saya merancang untuk rehat selama setahun. Selepas lebih sebulan masuk wad, saya rasa lebih baik saya berehat lama untuk pulih sepenuhnya," tuturnya yang dipetik sebagai berkata kepada mStar.

Dalam pada itu, Mafa meluahkan rasa syukur kerana diberikan umur yang panjang dan masih berpeluang bertemu dengan keluarga tercinta.

Klik untuk gambar besar

"Saya bersyukur kerana masih panjang umur dan dapat bertemu semula dengan keluarga. Ramai yang tidak tahu tentang penyakit yang dihidapi saya ini dan kadar risiko untuk maut juga tinggi. Jadi, saya bersyukur kerana masih bertahan," ujarnya.

Bagaimanapun, tambah Mafa, dia terpaksa berdepan dengan beberapa kesan sampingan selepas bertarung nyawa dengan penyakit itu. Menurutnya, dalam jangka masa sekurang-kurangnya setahun, beberapa pergerakannya terbatas dan tidak dibenarkan melakukan beberapa aktiviti.

"Ada beberapa perkara yang saya tidak boleh lakukan dalam masa setahun ini, antaranya melancong menaiki pesawat. Saya juga tidak boleh melakukan aktiviti renang dan tidak boleh bercuti di kawasan tanah tinggi," jelasnya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UNTUK BANTU MASYARAKAT - BRONT PALARAE KATA TAK PERLU JAM ROLEX, KERETA VELLFIRE, ROMBONGAN

"Nak seribu daya, tak nak seribu dalih. Nak berkhidmat ni tak perlukan jam Hublot/Rolex, kereta Vellfire, rumah agam & rombongan/konvoi motor ramai-ramai.

"Asalkan ada kehendak, ada daya fikir, daya usaha, Insya-Allah ada jalan," itulah ujar pelakon hebat, Bront Palarae yang berpendapat bahawa untuk menjadi seorang wakil rakyat sekarang ini tidak perlu pun memakai barangan mewah bagi membantu masyarakat di dalam kesusahan atas permasalahan pandemik COVID-19 yang melanda di negara ketika ini.

Bront atau nama sebenarnya Nasrul Suhaimin Saifuddin membalas satu ciapan YB Syed Saddiq di akaun Twitter dimana dia menyatakan jika seseorang itu benar-benar ingin membantu maka dia akan membantu tanpa sebarang alasan.

Klik untuk gambar besar

Melihat di ruangan komen ciapan tersebut, rata-rata bersetuju dan menyokong dengan pendapat yang diberikan oleh Bront mengenai hal tersebut.

Dalam perkembangan yang lain, Bront kini muncul dengan filem terbaru arahan Woo Ming Jin bertajuk 'Zombitopia' yang akan disiarkan di Disney+ Hotstar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNIKAHAN DENGAN PACHARA APIN - AFIQ MUIZ TIADA NIAT RAHSIAKAN

Pada Selasa lalu, pelakon Afiq Muiz telah selamat bergelar suami kepada pelakon baharu, Pachara Apin atau nama Islamnya, Nur Aaira Mahdeya. Majlis pernikahan mereka yang berlangsung secara sederhana di sebuah masjid di Bangi, Selangor, itu bebas daripada sebarang liputan media.

Pernikahan Afiq mula diperkatakan ramai apabila pelakon drama, 'Jodoh-Jodoh Anissa' itu berkongsi foto hari bahagianya dalam Instagram, sehari selepas sah bergelar suami kepada Pachara. Pasangan itu kelihatan manis menggayakan pakaian sedondon berwarna krim lembut.

Berita perkahwinan mereka nyata mengejutkan ramai, memandangkan Afiq tidak pernah berkongsi hal peribadinya kepada umum. Menariknya, ramai melahirkan kagum dengan kesediaan Afiq untuk memperisterikan seorang saudara baharu Islam dan mendoakan agar perkahwinan mereka berkekalan sampai ke akhir hayat.

Ditanya mengapa tiada langsung jemputan kepada media untuk melakukan liputan pada majlis pernikahannya, Afiq berkata yang dia mempunyai sebab berbuat demikian tetapi pada masa sama tiada niat nak rahsiakan.

Klik untuk gambar besar

"Alhamdulillah. Sebenarnya tiada niat untuk saya merahsiakan perkahwinan ini. Majlis pernikahan hanya dihadiri keluarga dan kenalan terdekat. Majlis tersebut dirahsiakan atas permintaan ibu saya sendiri yang tidak mahu perkara ini dihebohkan kepada umum.

"Bagaimanapun, saya merancang untuk mengadakan majlis resepsi tidak lama lagi. Tarikhnya belum tahu dan apa yang pasti saya akan jemput media apabila resepsi itu berlangsung. Tidak banyak yang ingin saya hebohkan kerana apa yang penting sekarang, saya sudah selamat bergelar suami kepada isteri saya dan mengharapkan doa yang baik-baik daripada orang ramai," jelasnya.

Dalam pada itu, Afiq memberitahu dia terpikat dengan Pachara sehingga mengambil keputusan untuk memperisterikannya kerana isterinya itu seorang penyayang dan bijak, malah mempunyai banyak persamaan.

"Dia sangat penyayang dan bijak, malah kami mempunyai banyak persamaan. Mungkin itu yang dikatakan jodoh. Sejurus selesai dinikahkan, ketika bersalam dengan ibu, saya tidak dapat menahan air mata. Ketika itu, saya terfikir tanggungjawab baharu yang akan dipikul.

"Di bahu saya kini tergalas tanggungjawab berat untuk menerajui dan memimpin keluarga. Saya percaya, setiap lelaki mempunyai perasaan sama apabila selesai diijabkabulkan. Doakan kebahagiaan perkahwinan kami hingga akhir hayat.

Mungkin ada yang musykil pernikahan berlangsung secara tiba-tiba, Afiq telah diminta kongsikan detik perkenalannya dengan isterinya.

"Kami berkenalan pada Mac tahun lalu. Ketika itu, saya bawa watak hero manakala Pachara watak antagonis untuk drama Air Mata Syurga. Selepas pertemuan kedua, saya terus melamarnya untuk dijadikan sebagai isteri kerana nekad tidak mahu tunggu lama-lama.

"Saya mahu serius dalam perhubungan dan tidak mahu membuang atau melengah-lengahkan masa. Alhamdulillah, doakan perjalanan saya bergelar suami dipermudahkan dan mampu menjadi imam buat isteri serta membimbingnya ke arah yang diredai Allah," kongsinya.

Dalam perkembangan lain, pelakon drama 'Memori Cinta Suraya' itu disoal pula mengenai kerjaya lakonannya dan isteri selepas ini.

"Karier akan berjalan seperti biasa. Dia bebas untuk mengejar cita-citanya dalam bidang lakonan, begitu juga saya asalkan akur dengan batas-batas apabila sudah bergelar suami dan isteri.

"Saya tidak akan menghalangnya untuk terus bergelar pelakon. Saya juga akan tetap berlakon kerana ini juga merupakan salah satu punca pendapatan.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH TAK SAH - SHAM KAMIKAZE DI ARAH BUBAR PERKAHWINAN

Gara-gara urusan pernikahan yang dibuat oleh pihak ketiga, Sham Kamikaze dan Nurul Halimin Mohd Salleh diarahkan oleh Mahkamah Rendah Syariah Gombak Barat, untuk membubarkan perkahwinan mereka.

Ini kerana, pihak mahkamah hari ini memutuskan pernikahan di antara Sham atau nama sebenarnya Shamril Mohd Salleh, 38, dan Nurul pada 16 Januari 2012 adalah tidak sah.

Sam dan Nurul di arah berpisah

Hakim Syarie, Kamarulzaman Ali memerintahkan perkahwinan itu dibubarkan serta merta secara faraq nikah mulai hari ini.

Untuk info, faraq nikah ialah pembubaran sesebuah perkahwinan tanpa jatuh talak. Permohonan berkenaan dibuat sekiranya pasangan suami isteri itu ragu terhadap status perkahwinan mereka.

Selain itu, hakim juga memutuskan bahawa wali hakim yang digunakan pada pernikahan yang diadakan di Masjid Ibu, Seberang Prai Tengah, Pulau Pinang tidak dilantik dengan kebenaran mahkamah.

Sehubungan itu, segala urusan pernikahan yang dibuat oleh pihak ketiga juga tidak diiktiraf dan sijil pernikahan mereka adalah palsu.

Namun begitu, hakim membuat keputusan anak lelaki mereka iaitu Aisy Danial yang dilahirkan pada 21 Januari lalu adalah anak sah taraf dan Sham boleh dinasabkan sebagai bapa kandung.

Dalam pada itu, Sham ketika ditemui media selepas prosiding memberitahu, dia mendapat tahu wali hakim yang digunakan tidak diiktiraf semasa ingin mendaftarkan nama anak mereka di Jabatan Pendaftaran Negara (JPN) Januari lalu.

"Saya tidak menyangka pernikahan itu mempunyai masalah dan segera merujuk kepada mahkamah bagi mendapatkan kepastian.

"Alhamdulillah semuanya selesai dan  apa yang saya lakukan adalah demi melindungi keluarga saya.

"Ia bukan sahaja mengenai taraf anak tetapi juga hak isteri saya di masa hadapan sekiranya sesuatu berlaku kepada saya.

"Ada hikmah disebalik apa yang berlaku dan saya banyak belajar menerusi kejadian ini," jelasnya dipetik sebagai berkata.

Sehubungan itu, dia dan Nurul Halimin akan bernikah semula dalam masa terdekat dengan menggunakan saluran yang betul.

Sham sebelum ini pernah berkahwin dengan Farazila Abdul Jabar pada 17 Ogos 2008 di kampung halaman Farazila di Batu Pahat, Johor sebelum disahkan bercerai oleh mahkamah pada 1 September 2011.

Sumber: MStar Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ANGGAP 'ARTIS' TIDAK HALAL - PELANGGAN BATAL BELI BAJU BUTIK LAN KRISTAL

Menerusi laman Facebook, isteri Lan Kristal, Nur Sheila Hassim telah memuatnaik status serta gambar screenshot perbualan di Whatsapp, berkenaan gelagat salah seorang pelanggan butiknya.

Menerusi screenshot perbualan di Whatsapp antara isteri Lan Kristal dengan pelanggan tersebut, wanita itu telah membatalkan pembelian apabila mengetahui bahawa Lan Kristal merupakan pemilik butik.

Isunya kerana Lan Kristal seorang artis dan wanita tersebut menganggap pendapatan kerjaya sebagai artis adalah tidak halal.

"Allahuakbar, kecewa sekejap dengan pelanggan begini. Tak sangka sebab masih ada manusia yang kolot pemikirannya. Dear kakak yang 'berwasap' semalam, kami tak paksa kalau kakak tak nak beli koleksi dari kami TAPI JANGAN HINA pekerjaan suami saya sebab dari hasil nyanyian tu la kami besarkan anak-anak, kami dapat pergi umrah dan lain-lain.

"InsyaAllah selagi waras akal fikiran, kami masih tahu HALAL & HARAM dan jangan dirosakkan fikiran pembantu butik saya dengan menulis cari rezeki kena yg halal tau. Saya doakan semoga family akak kelak tak ada yang bekerja dalam industri yang kakak hinakan sangat ni," luah isteri Lan Kristal di FB.

Sabarlah Lan, Sheila dan semua rakan-rakan artis yang berniaga. Manusia ini macam-macam. Kita doakanlah semoga tak ada keluarga kakak ini yang menjadi 'artis' ya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU FATTAH AMIN - PRODUKSI MELETOP NAFI TUKAR RANCANGAN

Isu Fattah Amin yang menarik diri sebagai tetamu jemputan rancangan MeleTOP pada saat akhir itu telah menyebabkan aktor itu serta produksi MeleTOP dihimpit pelbagai spekulasi dan kecaman daripada netizen.

Walaupun Fattah belum memberikan apa-apa kenyataan, namun produksi MeleTOP menerusi akaun Facebook rasmi mereka tampil memohon maaf atas apa yang berlaku dan turut menjelaskan perkara yang sebenar.

Menurut pihak MeleTOP, susunan rancangan pada malam Selasa itu telah dipersetujui oleh semua pihak dan tidak timbul isu Fattah tiba-tiba tarik diri kerana enggan bersemuka dengan bekas kekasihnya, Neelofa sebagai pengacara rancangan tersebut.

Klik untuk gambar besar

Difahamkan, pengurusan Fattah iaitu Fastyle Asia juga memaklumkan artis mereka itu benar-benar ada urusan kecemasan sehingga meninggalkan set MeleTOP.

Kata mereka, Fattah meninggalkan set tersebut dalam keadaan tergesa-gesa sehingga pihak produksi terpaksa mengejar beliau untuk mendapatkan mikrofon yang masih melekat di badan Fattah.

Mereka juga sudah mengadakan mesyuarat dengan pihak Fattah dan akan menjawab segala persoalan tidak lama lagi.

www.myartis.com / Sumber: MeleTop Facebook

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PASSPORT DIJUMPAI - AIMAN TINO BERSERAH, KALAU ADA REZEKINYA

Penyanyi Aiman Tino, 21, ketika dihubungi memberitahu sebaik berita dia sanggup membayar RM8,000 untuk mendapatkan semula barangannya yang hilang disiarkan media, ada seseorang menghantar mesej langsung (DM) kepadanya. Namun, dia sukar untuk mempercayai maklumat diberikan individu terbabit kerana dia seperti mahu mengambil kesempatan di atas apa yang berlaku.

"Saya tidak meletakkan harapan tinggi untuk mendapatkan semula barangan itu walaupun ada seorang individu muncul memberi maklumat. Selain maklumat diberikan samar, individu itu turut meminta saya membayar kepadanya terlebih dulu. Bagi saya, jika dia di pihak terbabit berurusanlah secara profesional," katanya.

Penyanyi lagu 'Ku Rela Dibenci' ini berkata, kini dia menyerahkan kepada ketentuan Allah SWT. Katanya, jika barangan itu masih menjadi rezekinya pasti akan dipulangkan: "Jika memang bukan rezeki saya, nak buat macam mana walaupun barangan yang hilang itu ada berhubung kait dengan urusan kerja saya".

Klik untuk gambar besar

Bagaimanapun, Aiman berjaya mendapatkan semula passport miliknya selepas diberikan seorang individu yang menjumpainya tidak jauh dari lokasi kejadian: "Terima kasih kepada individu itu. Nampaknya, pencuri itu menyelongkar dompet saya di tempat tidak jauh dari kawasan kejadian".

Dalam kejadian Khamis lalu, Aiman kerugian lebih RM8,000 apabila komputer riba, kamera GoPro dan beg mengandungi MyKad dan passport yang diletak di dalam kereta Perodua Myvi miliknya dilarikan pencuri yang memecah cermin belakang kereta berkenaan. Kejadian berlaku di Kampung Melayu Subang, Shah Alam ketika dia dan rakannya singgah untuk makan malam di sebuah kedai makan di kawasan terbabit.

www.myartis.com / Sumber & foto: Harian Metro & Instagram Aiman Tino

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAWA RIZWANA DITEGUR PAKAI 'OUTFIT' SUKAN TERLALU KETAT

Pengacara Hawa Rizwana menerusi laman Instagram miliknya baru-baru ini ada memuat naik video mempromosikan produk penjagaan rambut dan mengaitkan dengan hobinya iaitu berbasikal.

Melihat pada video tersebut, Hawa yang juga pengacara MeleTOP itu mengenakan set lengkap pakaian sukan berwarna hitam.

Bagaimanapun, perkongsian itu menarik perhatian dan menjadi bualan apabila pakaian yang sukan yang dipakai Hawa didakwa terlalu ketat sehingga menampakkan bentuh tubuhnya.

Klik untuk gambar besar

Diruangan komen, rata-rata pengguna laman sosial meluahkan rasa kurang senang dengan penampilan pengacara itu yang disifatkan tidak sesuai dengan imejnya yang berhijab.

Meskipun ramai yang mengecam, namun ada yang menitipkan nasihat adalah lebih baik jika dapat menjaga pemakaian yang tidak menampakkan bentuk badan.

Malah, ada yang meminta Hawa supaya lebih berhati-hati dalam memilih pakaian supaya dapat mengelak daripada fitnah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - AYU RAUDHAH & KELUARGA MENGERJAKAN UMRAH

Gambar Ayu Raudhah yang kini sedang mengandung anak kedua (yang berusia kira-kira enam bulan) mengerjakan umrah bersama suaminya serta ibu bapa mertua.

Turut bersama di Jeddah ialah Dato’ Aliff Syukri yang popular melalui kata-kata 'Terlajak Laris'. Untuk info, Aliff mengikuti rombongan umrah yang sama.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


JEMBALANG GANGGU PIERRE ANDRE?

Gambar ini secara tidak sengaja menampilkan satu lembaga misteri semasa penggambaran filem yang melibatkan pelakon dan pengarah Pierre Andre di sebuah rumah tinggal di Ampang, Selangor. Menurut dakwaan krew penggambaran, segelintir daripada mereka pernah diganggu oleh ‘jelmaan’ yang tiba-tiba menyerang mereka.

Lebih memelikkan, Pierre dan adiknya Mikael Andre yang turut berlakon dalam filem tersebut terpaksa berubat atas sebab-sebab tertentu. Namun tidak pula diketahui apakah mereka berdua berubat kerana demam atau kerana kena sampuk jembalang.

Klik untuk imej besar...

Bagaimanapun, menurut cerita penduduk setempat, kawasan penggambaran itu memang keras dan menyimpan seribu misteri. Itu kata penduduk, kata segelintir pihak pula mungkin berlainan iaitu kemungkinan MIG hanya sekadar membuat gimik untuk melariskan filem itu nanti.

Apa-apapun... Allahulam..!


MESKIPUN BAKAL BERCERAI - ERMA & BADE MASIH KEKALKAN HUBUNGAN BAIK

Sebelum ini penerbit Erma Fatima mengesahkan bahawa beliau bakal bercerai dengan suami Bade Hj Azmi tetapi ramai yang tidak percaya dengan berita tersebut dan mereka mula tertanya-tanya apakah ia benar berlaku ataupun gosip sahaja kerana baru-baru ini, Erma dan Bade sama-sama menyambut Aidilfitri bersama keluarga Erma.

Menerusi gambar yang dimuat anik oleh Erma di laman IGnya, jelas terpancar kegembiraan di wajah Erma juga Bade disamping anak-anak mereka dan ahli keluarga yang lain.

Menerusi ruangan Cik Pang di Harian Metro, beliau melaporkan bahawa teman rapat Erma menjelaskan beliau sudah cuba untuk hidup bermadu sepanjang tempoh setahun lepas.

Klik gambar untuk size besar

Namun, ada beberapa perkara yang menyebabkan beliau mengambil keputusan untuk berpisah dengan Bade tetapi Erma enggan mendedahkan maklumat lanjut mengenainya kepada umum.

Walaubagaimanapun, semuanya bergantung pada takdir dan ketentuan ilahi, doakan yang terbaik buat mereka.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KETIKA BERURUT... BARU JUE AZIZ SEDAR BAYINYA KEGUGURAN

"Saya keguguran tiga bulan lalu dan perkara itu disedari oleh orang yang mengurut saya kerana dia bertanya sama ada saya pernah keguguran atau tidak.

"Saya akui ada berlaku pendarahan dan saya sangkakan ia hanya ketulan darah haid sahaja dan tidak pun ke klinik namun ia adalah keguguran awal kandungannya," ujar pelakon Jue Aziz mengenai kandungannya yang keguguran.

Lebih menyedihkan, dia hanya menyedari keguguran tersebut selepas berurut dengan seorang tukang urut.

Untuk rekod, Jue berkahwin dengan pemuzik Indonesia Bayu Pramana Putra Achmal pada 9 Mac 2014.

"Sudah tentu saya rasa sangat sedih bila dapat tahu saya sudah keguguran tapi nak buat macam mana terpaksa reda kerana ia adalah ujian daripada Allah.

"Saya akan terus berusaha untuk itu dan saya harap dapat mengandung sekali lagi dalam masa terdekat. Saya juga elakkan diri daripada rasa tertekan dan terlalu aktif," tambahnya
yang mengambil seorang anak angkat iaitu Dawrish Naufal yang kini berusia 4 tahun.

Jue berkata demikian ketika ditemui media pada majlis pelancaran produk kecantikan Royal Glow, yang diadakan Restoran Talent Lounge, semalam.

Sumber: Mstar - Foto: Jue IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PAKAI TUDUNG - AMANAH KELANTAN MAHU KERAJAAN NEGERI SAMAN & 'GAM' SAJAT

Usahawan komestik juga bergelar penyanyi, Nur Sajat sekali lagi mencetuskan kontroversi apabila hadir ke pesta jualan popular Mood Republik di ke Kota Bharu, Kelantan dengan berpakaian seperti wanita lengkap bertudung.

Rata-rata netizen mengecam penampilan Sajat itu seakan mempermainkan agama dan langsung tidak menghormati bulan Ramadhan dan mahukan Kerajaan Kelantan mengambil tindakan terhadap isu tersebut.

Malah, perkara ini turut mendapat perhatian Pemuda Parti Amanah Negara (Amanah) Kelantan.  Amanah mahu kerajaan negeri mengeluarkan saman ke atas Sajat. Mereka juga mendesak PAS supaya menghalang Sajat datang ke Kelantan lagi.

Tindakan itu harus dibuat kerana apa yang dilakukan oleh Sajat jelas bertentangan dengan dasar kerajaan negeri yang mengamalkan corak pentadbiran Islam.

Klik untuk gambar besar

Menurutnya, sebelum ini kerajaan negeri Kelantan begitu lantang menolak LGBT tetapi  dalam isu Sajat tiada sebarang tindakan tegas diambil.

"Jadi saya mahu kerajaan Pas Kelantan mengeluarkan saman ke atas Nur Sajat dan 'gam' usahawan kosmetik itu dari masuk ke negeri ini.

"Sebelum ini saya lihat Kerajaan Pas Kelantan cukup lantang menolak LGBT, namun bila melihat isu Nur Sajat tiada sebarang tindakan diambil.

Mungkin tindakan ini wajar diambil bagi membanteras golongan LGBT ini. Apa pula komen anda mengenai isu ini? Bagaimanapun, setakat ini tiada sebarang kenyataan dikeluarkan oleh pimpinan negeri.

www.myartis.com / Sumber & foto: Sinar Harian & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH CUKUP LAMA AKU DIANIAYA" - LUFYA DAKWA DIPUKUL SUAMI?

Baru-baru ini menerusi laman Instagram, tiada angin tiada ribut, perkongsian Lufya Omar telah mencetuskan tanda tanya netizen apabila pelakon itu mendakwa suaminya, Dr Che Muhammad Hafiz tidak menjalankan tanggungjawab sebagai suami selepas tiga bulan berkahwin.

Malah, Lufya mendakwa dia telah dianiaya suaminya yang disifatkan 'tidak terjangkau dek fikiran' terhadap dirinya. Dakwa Lufya lagi, dia sudah lama bersabar dan berdiam sehingga akhirnya memakan diri. Lufya mendakwa dia turut mengalami kemurungan selain luka di badan akibat perlakuan suaminya. Ujarnya lagi, dia tiada niat untuk membuka aib suaminya namun tahap kesabarannya ada batasnya.

"Follow.. Unfollow.. Blocked? Follow.. Unfollow.. Blocked? Ni cara nak selesaikan masalah ke? Lari dari tanggungjawab sehingga masuk tiga bulan setengah berturut-turut. Dah cukup lama aku dianiaya! Fitnah isteri kat keluarga macam-macam just to cover your BIG MISTAKES. Enough is enough. Aku bercita-cita nak jadi isteri solehah sebab tu aku diam sampai makan diri.

Klik untuk gambar besar

"Aku pernah sakit aku kemurungan tak sangka impian dan cita-cita nak jadi isteri solehah sesukar ini cubaannya. Jangan cakap isteri tak tutup aib suami kalau suami tu yang buka aib di dada! Dah cukup lama aku bersabar.

"Kesabaran aku diduga terlalu lama. Sejak tiga bulan kita berkahwin you dah buat penganiayaan yang tak terjangkau fikiran. Kesalahan itu kau ulang sehingga enam kali, aku diam.. Aku diam.. Aku diam sampai tak mampu aku pikul sendiri lagi. Luka kat badan tak sesakit luka kat dalam hati ni. Thank you so much," tulisnya.

Dalam pada itu, Lufya turut memuat naik foto memaparkan akaun Intagram miliknya telah disekat oleh suaminya. Lufya dan Hafiz bernikah pada 26 November 2016 dan dikurniakan seorang cahaya mata, Laana Haura kini berusia dua tahun.

www.myartis.com / Sumber & foto: mStar & Instagram Lufya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU RAHSIAKAN PERKAHWINAN - IZREEN AKUI SUAMI SURUH, MOHON MAAF

Tindakan pelakon Izreen Azminda, 32, dan suami yang dinikahnya pada 8 Ogos lalu, menyembunyikan perkara tersebut daripada pengetahuan isteri pertama telah membuatkan netizen meluahkan rasa marah.

Ingin meleraikan kemarahan, Izreen menerusi laman Instagramnya tampil menjelaskan dan menjawab spekulasi mengenai perkahwinannya dengan seorang pemuzik bebas yang juga sudah beristeri dan mempunyai dua anak.

Kata Izreen, beliau terpaksa rahsia berita perkahwinan kali keduanya itu adalah atas permintaan suami, Muhammad Radzi Abdul Wahid atau Ude.

"Saya ingin memohon maaf kerana tidak memberitahu berita ini sehingga menimbulkan pelbagai spekulasi mengenai status saya..

"Saya faham status saya sebagai seorang selebriti seharusnya saya berkongsi berita ini iaitu mengenai pernikahan saya bersama suami.. Muhammad Radzi Abdul Wahid yg telah dinikahkan sendiri oleh bapa kandung saya di Sunway Damansara pada 8 Ogos 2017 lalu dan hanya dihadiri ahli keluarga dan teman rapat shj..

Klik untuk gambar besar

"Memandangkan status saya sebagai isteri juga.. saya terpaksa akur dgn permintaan suami supaya tidak menghebahkan berita ini sementara waktu memandangkan ini adalah pernikahan kali kedua buat saya..

"Majlis diadakan bersederhana shj mengikut hukum syarak... Dan terima kasih buat teman-teman rapat.. keluarga dan keluarga mentua kerana memegang amanah ini sebaiknya sehingga kenyataan dikeluarkan dengan keizinan suami...," jelas Izreen

Dalam masa sama, Izreen juga turut berharap tiada lagi cakap-cakap mengenai hal ini sebagaimana beliau mahu melayari perkahwinanya dengan bahagia.

"Cuma yang saya harapkan.. hentikanlah sebarang kenyataan yg anda sendiri tidak tahu apa yg terjadi dlm rumah tangga kami.. dan cepat menjatuhkan hukum dengan apa yg anda baca dan lihat..

"Seperti yg saya katakan.. tidak perlu sy mencari bukti utk menunjukkan kebenaran.. kerana kebenaran yg sebenar akan dtg dgn sendiri tentang apa yg terjadi..

"Itu biar masa yg menentukan... cukuplah hanya doa yg terbaik dari anda semua dan semoga segalanya dipermudahkan buat saya suami dan intan...amin 🙏," tuturnya.

Untuk makluman, Izreen sebelum ini pernah berkahwin dengan jurukamera iaitu Muhammad Riza pada 2012 dan bercerai 2014. Mereka mendapat seorang anak lelaki iaitu Muhammad Adrian Umar yang kini berusia empat tahun.

Manakala bagi Ude dan Intan Liana Salih yang telah berkahwin empat tahun lalu itu dikurniakan dua cahaya mata masing-masing berusia tiga tahun dan 11 bulan.

www.myartis.com / Sumber: Izreen Azminda IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR - BABY TOMOK DIPANGKUAN MASTERCHEF SELEBRITI

Baby sulung Tomok, iaitu Arrianshah Akid dipangkuan dua peserta Masterchef Selebriti terbitan Astro. Mungkin ketika rancangan Masterchef mahu dirakam, Tomok membawa sekali babynya yang tembam itu hingga Thanuja dan Juliza Adlizan tidak tahan geram melihatnya.

Sebagai maklumat, isteri Tomok Rahayu Abbas (Ayu) telah melahirkan Arrianshah di Pusat perubatan Prince Court, Kuala Lumpur baru-baru ini. Baby lelaki tersebut amat sihat hingga beratnya mencecah 3.33 kilogram ketika dilahirkan.

Klik untuk imej besar...


SELAMAT BERSALIN ANAK KEDUA - 'BRUCE DEAN' NAMA ANAK BETTY BANAFE

"Alhamdulillah, words really can't describe how happy and blessed we family here receiving our new joy toy into the world today 151215.

"Our precious little munchkin called BRUCE DEAN DARGUS.. Moga menjadi anak yang soleh dan berguna di dunia dan akhirat.. amin," demikian kata bettey Banafe melalui IGnya.

Untuk makluman semua, Betty serta suaminya Bruce Dargus telah dikurniakan cahaya mata kedua, seorang bayi lelaki seberat 3.3 kilogram semalam di Hospital Pakar, Universiti Kebangsaan Malaysia (UKM), Bangi, Selangor.

Mereka yang berkahwin pada 8 Disember 2012 mempunyai seorang lagi anak perempuan bernama Julia yang kini berusia 2 tahun.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KEMBALI SETELAH 20 TAHUN - ELITE MUNCUL DENGAN LAGU TERBAHARU, 'ALHAMDULILLAH'

Kumpulan Elite yang pernah popular sekitar 90-an dahulu nampaknya bakal mengubati kerinduan peminat yang pastinya akan teruja apabila mereka dikhabarkan membuat kemunculan kembali dalam industri muzik negara.

Sempena ulang tahun ke-25 penubuhan kumpulan Elite yang dianggotai oleh artis terkenal seperti Abby Abadi, Azza, Linda Rafar, Watie dan Sasha ini, mereka dikhabarkan akan bergabung sekali lagi dalam menghasilkan single terbaru berjudul 'Alhamdullilah'.

Menurut wakil kumpulan Elite, Abby Abadi memberitahu media bahawa setelah hampir 20 tahun tidak bersatu dalam mana-mana acara, mereka akhirnya mengambil keputusan untuk kembali berkerjasama dalam menghiburkan peminat.

Meskipun konsep lagu yang dihasilkan kali ini agak berbeza berbanding dahulu, Abby berkata ahli-ahli kumpulan Elite yang lain sudah bersetuju untuk muncul dengan konsep sebegitu kerana ingin menyampaikan mesej-mesej yang baik untuk pendengar.

Klik untuk gambar besar

"Sesuai dengan ketibaan Ramadan tidak lama lagi, kami berharap dapat menyebarkan perkara-perkara positif kepada peminat yang sudah lama menantikan kemunculan semula Elite," ujarnya.

Menurut Abby, antara alasan utama dia kembali bekerjasama dengan kumpulan Elite yang ditubuhkan pada 1996 itu kerana merindui hubungan kekeluargaan yang terbina sejak 25 tahun lalu.

"Ketika dihubungi untuk kembali bergabung, saya terus bersetuju kerana kasih sayang yang sudah lama terbina antara kami. Tambahan pula, lagu yang ingin diketengahkan juga sangat membantu dan memberi mesej yang baik. Bukan hanya kepada saya tapi kepada semua orang. Insya-Allah saya akan cuba memberikan kerjasama yang baik sepanjang tempoh promosi lagu ini," katanya.

Menurut Watie pula, meskipun muncul dengan lagu berkonsepkan islamik, identiti kumpulan mereka masih lagi mengekalkan konsep yang sama iaitu rap. Dia dalam pada itu turut berharap agar peminat di luar sana dapat memberikan respon positif ke atas buah tangan terbaru mereka itu nanti.

Lagu 'Alhamdullilah' merupakan lagu ciptaan Noura dan Rayyan Rayhan di bawah penerbitan Imaan Music yang merupakan label islamik KRU Music. Ianya bakal dilancarkan pada 19 April nanti menerusi semua platform digital.

Sementara itu, Abby Abadi tidak kisah jika ada pihak mempertikaikan tindakannya untuk kembali aktif menyanyi selepas penghijrahan yang dilakukan sebelum ini.

Abby berkata, dia tidak pernah mengeluarkan sebarang kenyataan untuk tidak mahu menyanyi sebaliknya mahu menjadi orang Islam yang lebih baik.

"Saya tak pernah kata pun tak nak menyanyi atau berlakon, cuma saya ingin berubah menjadi lebih baik. Saya juga tak pernah beritahu kalau nak jadi Islam yang baik, tak boleh berlakon atau terbabit dalam aktiviti seni. Dalam masa sama, ada benda yang boleh dan tidak boleh untuk saya buat.

"Bagi saya, segala kesalahan yang pernah saya lakukan dulu tidak akan berulang lagi. Ada batasan yang kita kena jaga sebab Allah sudah beri petunjuk. Buat apa nak buat benda yang salah berulang kali," jelasnya.

www.myartis.com / Sumber & foto: Beautifulnara, Harian Metro, Instagram Norman Abdul Halim, Abby Abadi & Azza Elite

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - KOMEN 'PECAH PERUT' CHEF WAN TERHADAP DESIGN BAJU

Baru-baru ini telah berlangsung fashion show yang diadakan di Publika, Kuala Lumpur.

Apa yang kelakarnya ialah apabila kami melihat komen-komen Chef Wan terhadap design baju yang diperagakan di fashion show tersebut.

Mungkin ada sesuatu yang tak kena dengan design baju itu sehingga membuatkan Chef Wan komen macam tu sekali. Kalau la designer tu baca komen Chef Wan, mesti sentap habis kan? Haha!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HAMPIR SEBULAN TINGGAL BERJAUHAN - BELLA AKUI MASIH ISTERI ALIFF AZIZ

"Kita berdua ambil masa untuk berjauhan. Hampir sebulan jugalah, sebab memang ramai yang tanya sama ada kami sudah pun berpisah. Bila orang asyik bercakap mengenai isu tersebut, banyak perkara yang harus difikirkan. Bukannya hari ini gaduh, esok mahu bercerai, bukan mudah.

"Sebab itu kami ambil keputusan untuk berjauhan seketika dan perlukan masa untuk fikir semua aspek," jelas Bella Astillah yang memberitahu dia masih lagi isteri kepada penyanyi dan pelakon Aliff Aziz, selepas ramai yang tertanya-tanya mengenai status rumah tangganya.

Bella juga turut mendedahkan mereka sudah hampir sebulan tinggal berasingan dan kini dalam tempoh bertenang. Selepas kontroversi panas bersama pelakon baru Oktovia Manrose, Aliff dilihat tidak lagi mengemaskini akaun Instagramnya. Malah, netizen juga tertanya-tanya mengapa tiada langsung gambar isterinya sebelum ini.

Ramai yang kurang senang dengan tindakan Bella yang meluahkan isi hatinya di media sosial, Bella memberitahu itu adalah caranya mengungkapkan kesedihan, dalam masa sama mahu memberi kesedaran kepada mereka yang senasib dengannya.

Klik untuk gambar besar

"Saya sudah tidak mahu ambil tahu. Mungkin masa itu saya ikut perasaan. Sebetulnya ia jadi pengajaran dan sebab itu saya bertindak memadam sesetengah entri yang dimuat naik.

"Semoga benda ini jadi iktibar untuk saya dan untuk mereka yang sudah bekeluarga. Pada orang mungkin ada yang anggap saya tak matang, kata telan je la apa yang jadi.

"Cuma ada ketika saya akan cakap kalau ada yang tidak selesa dengan apa yang Bella post, just unfollow. Ini cara Bella untuk meluahkan dan mewakili golongan wanita lain yang mengalami nasib yang sama. Lain orang lain cara," katanya.

www.myartis.com / Sumber & foto: Media Hiburan, Instagram Bella Astillah & Aliff Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY ABADI MAKIN PULIH

Dalam keadaan yang sedikit pulih daripada tekanan yang dihadapinya baru-baru ini, Abby Abadi sudah mula menunjukkan reaksi 'happy' pada peminatnya. Selain membuat 'pose' ceria untuk tatapan pengikut facebooknya, Abby juga sudah mula mencoret coretan nakal menandakan yang dia sudah kuat untuk bangkit semula.

"Dah baik sikit Dah... Ok ok jer.

"Ni pose manjerr la konon! Tapi dalam hati berkata 'nak pergi cari orang! Sebab orang itu sudah bikin panass panass panass' Huhu.. tunggu ek orang...," tulis Abby melalui FBnya.

Difahamkan, Abby merakamkan kesemua gambar-gambar tersebut dalam kereta ketika menanti seseorang menghantar skrip di tepi jalan. Nampaknya, rezeki sudah mula mengalir masuk dan inilah yang dikatakan... setiap dugaan ada rahmatnya yang tersembunyi!

“Never ignore a person who loves you, cares for you, and misses you. Because one day, you might wake up from your sleep and realize that you lost the moon while counting the stars," tambah Abby lagi penuh makna.

Wajah-wajah ceria? - Klik untuk imej besar...


ISU BAKAL BERCERAI - ISTERI PERTAMA ADI PUTRA 'KUNCI MULUT'

Sehingga he hari ini, berita mengenai penceraian pelakon Adi Putra dan isteri pertamanya, Aida Yusof masih hangat diperkatakan dan dipenuhi dengan pelbagai persoalan. Pelbagai spekulasi juga mula timbul mengenai rumah tangga mereka.

Bagaimanapun, baik Adi mahupun Aida, kedua-duanya mengambil keputusan untuk berdiam diri daripada membuat sebarang kenyataan.

Namun, Aida menerusi akaun Instagramnya ada memuatnaik kapsyen yang mengatakan dirinya difitnah. Dalam status itu, Aida tidak menyebut gerangan individu yang memfitnahnya.

Klik untuk gambar besar

"Fitnah ialah niat, kata-kata dan tindakan jahat seseorang yang didorong oleh nafsu dan perasaan dengki terhadap orang lain yang tak bersalah.

"Fitnah biasanya disebarkan dengan menggunakan kata-kata manis dan helah yang bijak sehingga orang-orang yang mendengarnya menyangka perkara-perkara yang diperkatakannya itu benar," ujar Aida memetik kapsyen yang dimuatnaiknya.

Apa pun masalah Adi dan Aida, kami harap mereka berdua tidak terlalu mudah berputus asa mempertahankan rumah tangga yang dibina.

Akan ada dugaan daripada pelbagai pihak untuk meruntuhkan kebahagiaan di dalam perkahwinan tetapi cubalah untuk menyelesaikan setiap perkara dengan cara yang baik.

Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DM & KOMEN PASAL 'ANAK ANGKAT' - MISHA OMAR KECEWA, KECIL HATI

Meluahkan rasa kecewa setiap kali membaca komen dan mesej berkaitan dengan anak sulungnya, Muhammad Adam Emir,
penyanyi Misha Omar menerusi entri di Insta Story miliknya, memberitahu dia tidak gemar istilah 'anak angkat' ditujukan kepada Adam.

"Sepanjang kita bekerja sebagai penyanyi ni kita rasa kita cukup berterus-terang orangnya. Semua peristiwa penting dalam hidup kita, kita kongsi dengan awak.

"Yes, Adam tu anak angkat saya tapi tak payahlah DM atau komen macam, anak awak masik kecil ni anak angkat awak kan?

Klik untuk gambar besar

"ANAK ANGKAT PUN ANAK SAYA, wak... kita sedar dan sedia maklum istilah itu but kita pilih untuk tak pakai sangat sebab tak suka perkataan itu jadi sempadan untuk kita dan anak kita.

"Anak kita ada hati dan perasaan... Dia pun suka baca komen-komen aunty dan uncle-uncle kawan insta mak dia, sekian...," luahnya.

Dalam perkembangan lain, Adam bakal memulakan alam persekolahannya di tingkatan satu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RASHIDI ISHAK: "TIDAK BANYAK PERBEZAAN CUMA BERGERAK SENDIRIAN"

"Alhamdulillah kehidupan saya baik. Saya rasa orang lain pun akan melalui perkara yang sama iaitu 'move on' dan itu yang dilakukan oleh saya. Tumpuan saya semestinya kepada kerjaya, perniagaan, anak-anak serta keluarga.

"Tidak ada banyak perbezaan cuma sekarang ini bergerak secara sendirian jika ingin dibandingkan ketika masa berkahwin," demikian jelas pelakon Rashidi Ishak yang mengakui sudah 'move on' selepas keretakkan rumah tangganya bersama aktres Vanidah Imran.

Menurut Rashidi kini dia bergerak sendirian jika ingin dibandingkan ketika mempunyai pasangan. Tambah Rashidi dia akan sentiasa bersama anak-anak jika mereka memerlukan seorang ayah.

"Saya masih menguruskan anak sama seperti dahulu walaupun tidak tinggal bersama. Anak-anak saya bersama Vee tetapi rutin seperti menghantar mereka ke sekolah atau pun apa saja memerlukan ayah mereka, saya akan berada di situ," katanya lagi.

Klik untuk gambar besar

www.myartis.com / Sumber & foto: Astro Gempak, Hlive & Instagram Rashidi Ishak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HENTI RAWATAN, RAMAI INGIN SAYA MATI" - ELYANA NYAHAKTIF IG

Baru-baru ini kecoh di media sosial apabila ada pihak yang memberi teguran pedas pada penyanyi Elyana dan sering mengingatkannya tentang kematian serta bertudung.

Menurut Elyana, dia sebenarnya mempunyai kekuatan untuk melawan penyakitnya itu, namun akibat komen segelintir netizen membuatkan dia berasa 'down'.

Akibat daripada itu, menerusi Insta Story miliknya, Elyana menjelaskan dia mahu menghentikan segala rawatan ke atasnya kerana lebih ramai yang mahu melihat dia mati.

Bagaimanapun, sahabatnya, pelakon Sherry Ibrahim telah berkongsi sebuah video di Instagramnya memohon agar orang ramai supaya berhati-hati dalam memberikan sebarang komen kerana ia akan mengeruhkan lagi keadaan.

Menurut Sherry sekarang bukan masa yang sesuai untuk memberi nasihat sebaliknya mendoakan agar kesihatan Elyana berada dalam keadaan baik-baik sahaja.

Klik untuk gambar besar

"Tolonglah saya merayu supaya anda tak buat sebarang kata-kata negatif terhadap seseorang yang saya sayang dan sangat kuat serta tak tunjuk lemah sedang berlawan dengan sesuatu dalam badan.

"Janganlah tulis yang tak baik, menasihati sekarang bukan waktu yang sesuai. Doakan dia cepat sembuh dan doa baik-baik yang indah untuk dia. If you care and have good heart, dont do this to Elyana," katanya.

Sementara itu, penyanyi Dafi AF turut bersetuju dengan pandangan Sherry dan berasakan ini bukan waktu yang sesuai untuk menulis sesuatu yang negatif.

Beberapa hari lalu Elyana atau nama sebenarnya Erneelya Elyana Emrizal, 31, dimasukan ke hospital selepas mengalami sakit belakang sejak seminggu lalu sehingga membuatkan dirinya sukar untuk berjalan.

Elyana memberitahu doktor memaklumkan barah limfoma itu sudah merebak ke sekitar saraf tunjangnya dan berisiko untuk lumpuh jika rawatan tersebut tidak dilakukan.

Pada Rabu, penyanyi lagu 'Tak Tercapai Akalmu' ini memulakan rawatan radioterapi di sebuah hospital di Subang Jaya, Selangor.

Terdahulu, Elyana pernah membuat pendedahkan yang dirinya sedang menghidap kanser limfoma tahap empat yang dihidapi sejak tujuh tahun lalu menerusi program Gegar Vaganza musim ke-4 (GV4) yang sertainya.

Hasil carian di laman Instagram turut mendapati Elyana sudah menyahaktifkan sementara akaun miliknya itu.

www.myartis.com / Sumber: @dylawok, mStar & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUFIAN NAFI KISAH LAMA PENYUMBANG UTAMA 'DI MATAMU' MELONJAK

Menafikan dakwaan mengatakan kisah peribadinya sebelum ini menjadi penyumbang utama lagu 'Di Matamu' melonjak hingga menerima pengiktirafan Malaysia Book of Records, penyanyi Sufian Suhami berkata sambutan terhadap single itu sebaliknya lebih dibantu oleh cerita di sebalik lagu itu sendiri.

"Kita ada banyak lagu balada yang sedih, namun kita tak boleh nak jangka ia diterima atau tidak sebab kadang-kadang ia berlaku secara semula jadi. Apa yang saya nampak kekuatan pada 'Di Matamu' ini lebih kepada cerita di sebalik lagu itu sendiri.

"Ia juga dibantu dengan gabungan lirik, melodi dan susunan muzik yang indah. Semua faktor ini menjadikan lagu 'Di Matamu' ini diterima ramai dan membawa saya ke tahap ini," katanya.

Mengulas pencapaian cemerlang 'Di Matamu' yang mencatat tontonan tertinggi mencecah hampir 58 juta di YouTube, Sufian memberitahu, lagu itu diterima bukan semata-mata disebabkan kisah peribadinya.

Katanya, walaupun diperkenalkan ketika dia sedang berduka selepas melalui episod putus tunang dengan pelakon Elfira Loy, cerita di sebalik lagu itu turut menjadi antara faktor utama kejayaan 'Di Matamu'.

Klik untuk gambar besar

"Bagi saya, kehidupan peribadi saya hanya faktor penyokong, sedangkan lagu ini mempunyai kekuatan tersendiri dari sudut melodi dan lirik. Setiap kali menghasilkan lagu baharu, saya akan pastikan ia memenuhi piawaian yang ditetapkan.

"Berjaya atau tidak, saya tidak mampu meramal. Sekiranya berjaya, saya anggap ia sebagai rezeki. Tetapi, jika gagal, saya tetap akan terus berkarya dan berusaha memberikan yang terbaik,” katanya.

Jelas Sufian lagi, dia tidak kisah jika masih ada pihak yang menganggap dia masih hidup dalam kenangan lalu dan mengaitkan lagu itu dengan memori pahit.

Sufian juga tidak menyalahkan peminat apabila mereka menganggap, dia masih belum dapat melupakan episod pahit putus tunang yang dilaluinya, tahun lalu. Sufian juga tidak melatah apabila dikatakan masih hidup dalam kenangan gara-gara menyelitkan babak menaiki helikopter dalam video muzik single terbarunya, 'Mencuba'.

Penyanyi itu yang ditemui pada majlis pengiktirafan lagu 'Di Matamu' oleh The Malaysia Book Of Records (MBOR) dan pelancaran single terbarunya itu berkata, apa yang diperkatakan ramai hanya membabitkan satu babak dan bukan keseluruhan jalan cerita video muzik itu.

"Saya faham apabila ada yang cakap saya tak 'move on' dengan kehidupan peribadi tambah lagi apabila ada elemen helikopter di dalam muzik video Mencuba. Itu hanya pada satu babak dan bukannya keseluruhan cerita. Kalau lihat menyeluruh, mungkin orang akan faham dan boleh buang stigma masyarakat.

"Saya tahu babak itu membuatkan peminat keliru hingga membangkitkan isu, kononnya saya masih tidak boleh melupakan kisah cinta lalu. Sebenarnya, babak itu ditambah pada saat akhir selepas mendapat tajaan sebuah syarikat penerbangan persendirian.

"Sejak awal lagi, saya sudah bersedia dengan pandangan orang. Saya tidak salahkan peminat jika mereka mengaitkan babak itu dengan episod pahit yang pernah berlaku dalam kehidupan realiti saya," ujarnya.

Sufian ditemui pada majlis Pengiktirafan Malaysia Book of Record dan pelancaran lagu Mencuba di Restoran Majapahit di Kuala Lumpur, hari ini.

Lagu ciptaan Sirkhan dan Rinkarnaen itu mencatat 56 juta tontonan di YouTube dan turut memecahkan rekod Aiman Tino menerusi lagu 'Ku Rela Dibenci' dengan jumlah 43 juta tontonan.

www.myartis.com / Sumber & foto: Astro Gempak, Berita Harian & Instagram Sufian Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - UCAPAN BIRTHDAY AERIL ZAFREL BUAT PUTRANYA

Semalam Ahmad Fakharuddin Attar, anak lelaki Aeril Zafrel dan Wawa Zainal telah menyambut hari lahirnya yang ke-2.

"Selamat ulangtahun kelahiran yg ke 2 Ahmad Fakharuddin Attar. Semoga sentiasa di bawah lindunganNya, menjadi anak yang soleh.... yang boleh menggembirakan hati abbiy dan ummi. Semoga termakbul segala doa2 abbiy & ummi buatmu Attar syg. Amin

Klik gambar untuk size besar

"Setiap saat bersamamu akan kusimpan dalam diari hidupku... Semoga kau menjadi manusia yang terindah, bermanafaat di dunia dan bererti di akhirat... setelah kami sudah tiada di dunia nanti... kami berharap amalan-amalanmu bisa menjadi cahaya di saat terselubungnya kegelapan...," ucap Aeril Zafrel buat anaknya.

Selamat hari lahir kami ucapkan dan semoga Attar menjadi anak yang soleh dan berbakti kepada kedua ibu bapanya. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAKIT DADA, DEMAM, BATUK SEMUA CUKUP... CIRIT CIRIT" - ASHIRA POSITIF COVID-19

"Baru tadi ke klinik check. Saya tak sihat dah empat hari dan disahkan positif Covid-19," itulah kata penyanyi dan bekas peserta Gegar Vaganza 7 (GV7), Ashira yang memaklumkan dia disahkan positif Covid-19 pada Rabu, selepas empat hari berasa tidak sedap badan dan mengalami demam.

Ashira atau nama sebenarnya Sharifa Nur Ashira Syed Abdul Aziz, 36, berkata, dia baru sahaja dimaklumkan tentang perkara itu petang Rabu selepas melakukan Kit Ujian Pantas (RTK) di Klinik Oasis Ara Damansara.

"Shira sekarang tunggu KKM call. Memang rasa sesak nafas sebab hidung blocking. Sakit dada, demam, batuk semua cukup, tadi kena pula cirit-birit," jelasnya.

Bagaimanapun, Ashira berkata, dia tidak mengetahui punca jangkitan tersebut berikutan hanya berada di rumah sepanjang tempoh Perintah Kawalan Pergerakan (PKP). Kata Ashira, suaminya Badrul Izhan Yeop Abdullah ini juga sudah menjalani ujian calitan namun masih menunggu keputusan.

Klik untuk gambar besar

"Memang tak sangka positif sebab tak ke mana. Dalam rumah ni yang keluar masuk pun Bad je sebab dia selang sehari kena ke klinik tapi dia tak sakit.

"Result swab test Bad esok baru dapat sebab dia kena buat PCR, dia berisiko tinggi dan orang yang paling dekat dengan Shira. Anak dengan anak buah doktor cakap tunggu dua hari baru bawa mereka swab test sebab Shira baru empat hari tak sihat," ujarnya.

Untuk makluman, Ashira Aziz dan ahli kumpulan Indigo Bad berkahwin pada 11 Mac lalu di Masjid Tuanku Mizan Zainal Abidin, Putrajaya. Ashira memiliki seorang anak lelaki, Megat Shazril Haziq Hadi,15, hasil perkahwinan terdahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT RANDID PANGALILA 'KUTUK' ELFIRA

Gara-gara gandingan bersama pelakon popular Indonesia, Randid Pangalila dalam drama Biar Mimpi Sampai Ke Bintang... pelakon Elfira Loy, 17, dihentam teruk menerusi laman sosial. Dalam banyak-banyak komen, ada yang menyifatkan Elfira tidak layak menjadi heroin kepada Randid lantaran dia tidak secantik pelakon sinetron Indonesia.

Malah ada juga berpendapat adegan romantik dalam drama itu yang menyebabkan peminat pelakon yang popular dengan siri Nada Cinta itu berang terhadap Elfira.

Bagaimanapun, Elfira yang diajukan soalan mengenai perkembangan tersebut tidak melenting, sebaliknya telah menjangkakan ia akan berlaku. Kata Elfira, dia sedar Randid adalah pelakon popular dan mempunyai ramai peminat sama ada di Malaysia, Singapura, Brunei mahupun di Indonesia.

"Saya hanya ketawa apabila mengetahui ramai peminat Randid mengutuk saya di laman sosial dan sudah mengagak perkara tersebut akan terjadi.

"Kami hanya berlakon dalam satu drama dan tidak ada apa-apa berlaku di antara kami.

"Saya memandang positif terhadap apa-apa juga perkara negatif yang diperkatakan mengenai saya dan tidak mahu mengambil serius mengenai perkara itu," ujarnya dipetik sebagai berkata.

Menurut Elfira lagi, komen dan perhatian yang diberikan oleh peminat Randid terhadapnya bagaikan isyarat bahawa kehadirannya sebagai pelakon telah disedari oleh masyarakat.


SYAZWAN ZULKIFLY BERSYUKUR BERPELUANG BANTU URUS JENAZAH IBU BEKAS TUNANG

"Hanya empat orang ahli keluarga lelaki dibenarkan menyaksikan proses itu, jadi saya diberi peluang bersama dua adik lelaki bekas tunang serta seorang adik iparnya. Kesian kepada bekas tunang dan seorang adik perempuannya, mereka tak boleh datang dekat. Syukur dapat peluang tu, saya diminta pakai PPE (pakaian perlindungan diri).

"Saya tolong buat video call je, itu saja yang saya boleh bantu," kata pelakon Syazwan Zulkifly apabila diberi peluang membantu menguruskan perjalanan terakhir ibu kepada bekas tunangnya yang disifatkan sebagai rezeki yang tidak pernah disangka-sangka baginya.

Menurut Syazwan, 34, walaupun sekadar membantu membuat panggilan video ketika proses pengebumian berlangsung ia sedikit sebanyak memberi kelegaan kepada ahli keluarga arwah yang tidak dibenarkan menghampiri liang lahad.

Terdahulu Syazwan berkongsi foto dia memakai PPE di sebuah tanah perkuburan di Lembah Klang bagi menguruskan jenazah ibu bekas tunangnya, Nur Fadiah Uteh yang meninggal dunia selepas sembilan hari bertarung nyawa melawan Covid-19. Namun tambah Syazwan mereka sedikit ralat apabila tidak berpeluang untuk menatap wajah arwah buat kali terakhir.

Klik untuk gambar besar

"Saya ingatkan sebelum nak dikebumikan tu mereka akan buka sekejap untuk ahli keluarga tengok wajah. Tapi tak sangka pula tidak dibenarkan kerana mengikut SOP, kasihan anak-anak arwah tak dapat tengok untuk kali terakhir," ujarnya.

Cerita pelakon '7 Hari Mencintaiku' ini lagi, walaupun kisah cintanya dengan bekas tunang, Syawariah Zulkifli sudah berakhir namun hubungan mereka masih baik sebagai kawan.

"Saya masih berkawan baik dengan dia dan keluarganya juga. Ibu dia pun saya anggap macam ibu sendiri. Waktu di hospital pun saya ada bersama bekas tunang dan adik beradiknya yang lain," jelasnya.

Untuk rekod, Syazwan dan Syawariah yang juga seorang pramugari mengikat tali pertunangan pada 31 Ogos 2019 selepas 10 tahun saling mengenali. Bagaimanapun kisah percintaan itu terhenti di tengah jalan apabila mereka berpisah pada 31 Mac 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARK ADAM DEDAH DIHASUT KELUAR ISLAM: "MEREKA KELIRU, AGAMA APAKAH INI..."

"Apabila sudah masuk Islam pernah juga saya dihasut keluar Islam, antaranya kawan-kawan saya di kampung. Mereka keliru, agama apakah ini, kenapa masuk? Baliklah...," cerita penyanyi Mark Adam yang mengakui pernah dipersoal dan dihasut oleh individu tertentu untuk keluar dari agama Islam.

Kata Mark atau nama Islamnya, Fikri Mark Adam, 40, kenalannya di kampungnya di Filipina sering bertanyakan sebab dia memeluk Islam hampir 17 tahun lalu. Mark yang asalnya beragama Kristian itu juga mengakui pernah mengajak individu lain untuk memeluk agama Islam terutama ibunya, Florenda Macaraig Echivarre:

"Kawan-kawan, keluarga misalnya emak saya, pernah juga saya ajak untuk masuk Islam. Tetapi mak saya contohnya akan ada banyak pertanyaan, jadi saya tunggu terlebih dahulu," kongsi penyanyi lagu 'Marry Me' itu.

Pendedahan itu dikongsikan Mark dalam sesi soal jawab Pernah atau Tak Pernah yang dikongsikan di Instagram Salam Muslim. Dalam perkembangan sama, Mark muncul bersama pengarah Michael Ang dalam rancangan 'Mike & Mark Diari Mualaf'. Rancangan itu disiarkan setiap hari Khamis pukul 9 malam di saluran Naura 125.

Klik untuk gambar besar

www.myartis.com / Sumber & foto: Astro Gempak & Instagram Mark Adam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SILAP KERAP LAYAN..." - ZYNAKAL TERTEKAN DENGAN NETIZEN, NAFI DADAH

Penyakit bipolar mania iaitu satu penyakit gangguan mental yang dihidapinya penghujung tahun lalu, penyanyi muda, Zynakal tidak menafikan ia turut berpunca daripada kecaman netizen di media sosial. Menurut Zynakal, penyakit berkenaan boleh dihidapi jika seseorang itu terlalu tertekan, tidak cukup tidur, tidak menjaga makan atau terlalu penat bekerja.

Malah, Zynakal juga akui sikapnya yang kerap melayan komen netizen atau 'haters' juga antara punca yang menyebabkan dirinya tertekan, sekali gus terdedah dengan penyakit berkenaan: "Banyak punca yang menyebabkan seseorang ada gangguan bipolar mania dan antaranya terlalu tertekan. Untuk saya sendiri, memang silap saya kerap sangat layan mereka (netizen), balas semua komen jadi sampai tertekan".

Ditanya berhubung spekulasi mendakwa dia sebenarnya di bawah pengaruh dadah, penyanyi yang popular dengan lagu 'Terbang' itu menafikan perkara berkenaan: "Mungkin orang lain sebab dadah tapi bagi saya tidaklah.

"Ujian air kencing ketika ditahan polis juga negatif. Sekarang ni saya banyakan ambil ubat-ubatan dan enam minggu sekali akan berjumpa doktor. Alhamdulillah saya semakin pulih dan azam tahun 2020 ini saya mahu bersihkan semula nama saya," katanya.

Zynakal ditemui ketika sidang media pelancaran lagu terbarunya berjudul 'Sakit' di pejabat Indigital Music, Damansara Perdana, hari ini. Lagu berkenaan hasil kolaborasi Zynakal bersama rakannya, Yonny Boii. Sudah dua minggu dimuatnaik di YouTube, lagu 'Sakit' hingga kini telah menerima sebanyak 3.8 juta tontonan.

Terdahulu, Zynakal mencetuskan kontroversi apabila mencekik seorang pekerja stesen minyak dan menghalang tugas anggota polis. Akibat tindakannya itu, dia telah didenda RM2,800 oleh Mahkamah Majistret Ampang Kuala Lumpur. Susulan daripada itu juga, Zynakal dihantar untuk mendapatkan rawatan di wad psikiatri Hospital Kuala Lumpur.

Difahamkan, Zynakal menghidapi penyakit bipolar mania iaitu salah satu penyakit gangguan mental. Antara simptom penyakit tersebut adalah berhalusinasi, perwatakan yang berubah-ubah, terlebih aktif dan kurang tidur.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ZAINUDDIN: "BUKAN SAYA YANG MEMUAT NAIK... TAPI MEMANG AZAL SENDIRI"

"Bukan saya yang memuat naik hantaran itu. Tapi memang Azal sendiri... Tengoklah Bahasa Inggeris yang digunakan. Saya ni pandai nak tulis-tulis macam-macam tu. Lagipun IG Azal memang di yang kendalikan sendiri.

"Saya sendiri nak kadang-kadang tak sempat nak memantau kerana sibuk dengan kerja," jelas pelakon Zarin Zainuddin yang menafikan tuduhan segelintir wargamaya yang mengatakan dia memuat naik hantaran Instagram (IG) di laman sosial anak istimewanya, Azal Azrai.

Azal baru-baru ini memuat naik hantaran mendakwa beberapa orang selebriti melanggar prosedur operasi standard (SOP) ketika hadir ke majlis perkahwinan Noor Neelofa dan PU Riz, baru-baru ini.

Klik untuk gambar besar

Bagaimanapun, Zarina memohon maaf kepada rakan-rakan selebriti yang tersinggung dengan perbuatan anak istimewanya itu dimana baru-baru ini memuat naik foto beberapa selebriti tanah air dan mendakwa mereka melanggar SOP.

"Saya mohon maaf kepada rakan-rakan semua. Azal memang sering menulis dan bercakap mengikut kata hati. Apa yang dia nampak itulah yang dia akan tulis. Dia anak yang jujur tidak tahu nak bercakap berpusing-pusing. Jadi, kalau ada benda yang dirasakannya tak betul, dia akan cakap secara terus," ujarnya.

www.myartis.com / Sumber & foto: Astro Gempak & Instagram Azal Azrai

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - MAT SALLEH KENA MAKI DENGAN PENIAGA BAAZAR RAMADHAN

"Baru Berniaga Baazar Dah Jadi Gangster"

Demikianlah kritikan netizen terhadap beberapa peniaga Baazar Damansara Damai yang berlakuan kasar terhadap dua lelaki Mat Salleh pada petang semalam.

Dalam kejadian itu, dua lelaki Mat Salleh berpakaian kemas itu dikasari oleh beberapa peniaga Baazar Ramadan Damansara Damai, sehingga berlaku adegan tolak menolak menyebabkan dua lelaki berkenaan terpaksa beredar kerana tidak mahu bertambah buruk.

Klik gambar untuk size besar

Difahamkan, dua lelaki berkenaan pada mulanya mahu mengeluarkan kereta mereka dari tapak baazar. Namun terhalang apabila peniaga baazar telah membuka khemah mereka di sekeliling kawasan kereta tersebut.

Menurut sumber, dua lelaki berkenaan cuba meminta peniaga terbabit memberikan laluan. Malangnya tidak dilayan dan diherdik sehingga adegan tolak menolak kerana peniaga terbabit berang dua lelaki itu didakwa cuba menganggu mereka dari berniaga.
Video yang berdurasi selama 57 saat itu telah menjadi viral di laman sosial.

Pengguna laman sosial Facebook, Awaina Arbee berkata, "Tunjuk gangster ngan mat saleh. Where’s your ramadhan spirit la? Sabaq lah sikit hang ni pun."

Manakala seorang lagi pengguna Facebook, Illiyin Abd Latif berkata, "I don’t know what happened but i pity those guys kena tolak2. Seriously, menjerit tak menyelesaikan masalah."

Video yang berdurasi selama 57 saat itu telah menjadi viral di laman sosial.

Di dalam video tersebut menunjukkan beberapa peniaga mengamuk serta melemparkan kata-kata kesat kepada dua warga asing itu.

ATAU KLIK DISINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


INFO - RATU 'JUMBO' 2015 KINI BERMULA

Ratu cantik bukan hanya untuk yang bertubuh slim sahaja... tetapi kini yang berbadan besar juga berpeluang dinobatkan sebagai 'Ratu'. Impian itu dilaksanakan oleh Magnum, yang mengetengahkan acara Jumbo Queen 2015 bagi wanita bujang atau yang sudah berkahwin berumur 18 tahun ke atas dengan berat badan sekurang-kurangnya 80 kg.

Untuk info, peserta yang memenangi kejuaraan utama Jumbo Queen 2015 akan menerima hadiah wang tunai lumayan termasuk hadiah sampingan. Grand Final pertandingan itu akan diadakan pada bulan November 2015 dan pencarian Jumbo Queen 2015 peringkat negeri akan bermula pada bulan September hingga Oktober 2015 ini.

Klik gambar untuk size besar

Difahamkan, ada 4 pusingan pemilihan negeri yang diadakan di Selangor, Johor Bahru, Kuala Lumpur dan Pulau Pinang. 3 peserta akhir akan dipilih dari setiap pemilihan negeri dan sejumlah 12 peserta akhir akan bersaing untuk gelaran ratu di peringkat akhir.

Kriteria penghakiman utama untuk pemenang adalah berdasarkan kepada personaliti peringkat, keyakinan, sambutan orang ramai, pakaian dan prestasi keseluruhan. Selain itu, penyokong dan peminat Ratu Jumbo 2015 peserta juga boleh mengundi untuk kegemaran mereka untuk meningkatkan peluang memenangi hadiah melalui 'Magnum App'.

Jumbo Queen 2015 diilhamkan oleh Magnum dan dianjurkan oleh Mega Ultimate. Penaja-penaja lain yang mengambil bahagian termasuk Make-up Rasmi dan rambut-do oleh Snips, Mega MediaCom, Mega Muzik Dunia dan Mega Visual.

Untuk maklumat lanjut, sila hubungi Cik Cindy di 012-711 8701 atau Cik Rainie di 03-9101 5857 atau anda juga boleh layari laman web Ultimate Mega di www.megaultimate.com.my atau di www.facebook .com / megaultimate

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KALAU NAK BERCERAI... LILLAHI TA' ALA, BUKAN DATANG DARIPADA SAYA" - SHARNAAZ

"Kalau nak bercerai, tak payah cakap banyak saya masuk dalam (dewan), saya dah bercerai tapi kita ada prosedur dan undang-undang. Buat apa saya kahwin dengan dia kalau niat untuk bercerai. Kalau nak bercerai itu, Lillahi Ta'ala, bukan datang daripada saya.

"Saya berkahwin dan tak ada niat untuk ceraikan dia. Biar yang itu (kes perceraian) mahkamah yang putuskan," ujar pelakon Sharnaaz Ahmad yang memberitahu sebagai seorang suami wajib mempertahankan rumah tangga yang dibina bersama ahli perniagaan yang juga kakak kepada pelakon, pengacara dan usahawan Noor Neelofa iaitu Noor Nabila Mohd Noor.

Bagaimanapun, pelakon filem 'Juvana' ini berkata, dia menerima andai takdir sudah menentukan hubungan yang dibina selama dua tahun itu terpaksa berakhir. Sharnaaz berkata demikian ketika ditemui selepas selesai prosiding kes perceraiannya yang dijalankan secara tertutup di Mahkamah Rendah Syariah Wilayah Persekutuan, Kuala Lumpur, pada Rabu.

Klik untuk gambar besar

Pada 6 November lalu, mahkamah memerintah melantik wakil dalam proses timbang tara (hakam) berhubung kes perceraian pasangan tersebut selepas kedua-dua pihak gagal mencapai penyelesaian dalam Jawatankuasa Pendamai (JKP) yang dilantik sebelum ini.

Hakam adalah proses diperuntukkan mengikut Seksyen 47(14) dan seksyen 48 Akta Undang-Undang Keluarga Islam (Wilayah-wilayah Persekutuan) 1984. Menerusi proses itu, mahkamah mempunyai kuasa melantik dari kalangan saudara-mara terdekat kedua-dua pihak, iaitu dua penimbang tara yang mempunyai makluman berkaitan rumah tangga pemohon dan defendan.

Susulan itu, peguam syarie, Datuk Akberdin Abdul Kader yang mewakili Sharnaaz memberitahu pihaknya melantik salah seorang rakan baiknya, manakala Noor Nabila memilih bapa tirinya. Sehubungan itu, Mahkamah Rendah Syariah Wilayah Persekutuan, Kuala Lumpur menetapkan 16 Januari depan bagi keputusan hakam manakala sebutan semula permohonan nusyuz yang difailkan Sharnaaz pada 25 Februari tahun hadapan.

Dalam pada itu, apabila ditanya mengenai perasaannya terhadap Nabila, pelakon drama 'Dia Yang KU Cinta' itu menganggap ia sesuatu perkara yang subjektif. Bagaimanapun, dia menegaskan dirinya sudah mencuba untuk mempertahankan rumah tangga yang dibina sejak dua tahun lalu.

"Sayang atau tidak itu adalah subjektif tapi mempertahankan itu wajib. Sebab mati nanti Allah tanya saya kenapa tak pertahankan, saya dah cuba," katanya yang turut memberitahu dia belum memulakan langkah seterusnya berhubung dengan hak penjagaan anak mereka iaitu Jebat Jayden Ahmad.

Terdahulu, Sharnaaz telah menfailkan permohonan nusyuz terhadap isterinya itu pada 30 September lalu. Pasangan itu berkahwin pada 31 Mac 2017 di sebuah hotel di Petaling Jaya, Selangor dan hasil perkahwinan itu mereka dikurniakan seorang cahaya mata lelaki bernama Jebat Jayden Ahmad yang kini berusia setahun.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR BAYI ARTIS MENGANDUNG TANPA NIKAH?

Gambar bayi seorang pelakon yang didakwa mengandung tanpa nikah dan telah menetap sementara di luar negara untuk menutup perbuatannya. Difahamkan, artis tersebut menyangkal semua dakwaan dan mendakwa ia hanya sekadar fitnah semata-mata.

Akibatnya, kisah ini jadi panas dalam industri hiburan tanahair pada 2011 hingga timbul pelbagai tuduhan dan dakwaan liar.

Klik untuk imej besar...

Myartis tidak mahu mendedahkan nama artis tersebut kerana tidak mahu menambah kekeliruan yang ada. Sebenarnya, gambar boleh menceritakan segala-galanya dan anda boleh mentafsirkannya sendiri.

Menurut dakwaan seseorang di twitter, anak artis itu lahir pada 24 September 2011 di KPJ Cheras, sekitar pukul 6 petang, Apa yang lebih menarik, di tag hospital yang dipakai...  tertera sedikit info tentang ibu bayi yang tidak berdosa itu. Allahualam..!


MASUK HOSPITAL - SAJAT TERKENA PENYAKIT MISTERI?

"Setakat ini, penyakitnya misteri memandangkan semuanya baik belaka. Cuma setakat ini ia mungkin ada kaitan dengan depresi. Sajat dikejarkan ke sebuah pusat rawatan di ibu kota sekitar 11 malam tadi (kelmarin).

"Doakan semuanya dipermudahkan," kata pihak usahawan dan penyanyi Nur Sajat yang dihubungi mengesahkan perkara itu dan memberitahu Sajat dikejarkan ke hospital lewat malam kelmarin.

Difahamkan, Sajat dikatakan terkena penyakit misteri, meskipun sudah menggunakan pelbagai kaedah perubatan namun tidak berhasil.

Klik untuk gambar besar

Menerusi posting terbaru di laman Instagran, Sajat dilapor dimasukkan ke hospital dan perkongsian yang dimuatnaik oleh pembantu peribadinya memberitahu Sajat kini dalam keadaan lemah dan tidak sedarkan diri.

Pembantu peribadi Sajat turut memuatnaik video dimana Sajat kini sedang terlantar di hospital. Dalam pada itu, pembantu peribadinya turut meminta semua pengikutnya mendoakan yang terbaik buat usahawan itu.

"Doakan terbaik buat bos saya nursajat... now dia dalam keadaan lemah dan tak sedar diri... kami dari team nursajat, mendoakan bos cepat sembuh dari penyakit mesteri... (PA)@mokkay_ 😢😭🙏🏽. Ya.. Allah... Selamatknlaa kawanku amin...," tulis pembantu peribadi Sajat.

www.myartis.com / Sumber: Rotikaya, Media Hiburan, Nur Sajat & @mokkay

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMPENA ANNIVERSARY - ISTERI HADIAHKAN SHUKRI YAHAYA 'PREGNANCY TEST'

Jika sebelum ini, pelakon Shukri Yahaya seakan memberi bayangan mahu menimang cahaya mata kedua menerusi ucapan yang ditujukan kepada isterinya di IG, terkini menerusi Instagram TV milik Tya, dia telah menghadiahkan suaminya sebuah kotak yang mengandungi alat ujian kehamilan di dalamnya.

Pelakon utama drama 'Andainya Takdir' itu kelihatan terkejut kerana pada mulanya dia berharap hadiah tersebut adalah permainan video: "Alamak! Apa 23 ni? Eh 'pregnant' la..Alhamdulillah," sambil senyum. Berita kehamilan itu turut disaksikan oleh anak perempuan mereka, Aaira Ameena yang sama-sama gembira dengan kedatangan ahli baru.

Terdahulu, Tya mendedahkan pernah mengalami keguguran akibat jatuh di dalam bilik air. Untuk makluman, Shukri dan Tya telah berkahwin pada 20 November 2015. Hasil perkahwinan itu, mereka dikurniakan cahaya mata perempuan, Aaira Ameena pada 24 Ogos 2016.

Klik untuk gambar besar

www.myartis.com / Sumber & foto: Astro Gempak, Instagram Tya Adnan & Syukri Yahaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR & VIDEO - FAZURA NAMPAK 'HOT' SAMBUT 2014 DI LAS VEGAS

Gambar kemeriahan sambutan tahun baru di Las Vegas, Amerika Syarikat. Kemeriahan makin bertambah rancak dengan kehadiran Nur Fazura di sana bagi meraikan sambutan tersebut bersama 'teman tapi mesranya' Randy Seidman.

Artikel terdahulu:

RAGAM NUR FAZURA DI LOS ANGELES, USA

"We're the 3 best friends that anybody could have. Love u both so much! Last but not least.. HAPPY New Year once again from the Happiest girl in the entire universe! Alhamdulillah," ujar Fazura yang berada di USA sejak 24 Disember lalu.

Back to LA.... Klik gambar untuk imej besar...

VIDEO TAHUN BARU DI LAS VEGAS:


TIA JINBARA & ISTERI TURUT DIJANGKITI C0V1D

"Assalamualaikum. Allah beri sedikit ujian buat kami. Tetapi, saya bersyukur isteri tidak mengalami gejala serius. Cuma, saya sahaja mengalami demam dan batuk disebabkan asma.

"Anak-anak semua negatif. Syukur kepada Allah," demikian tulis bekas vokalis kumpulan Jinbara, Tia mengesahkan dia dan isteri, Suzan Ahmad positif C0V1D selepas melakukan ujian menerusi kaedah Rapid Test Kit (RTK) menunjukkan keputusan positif, semalam.

Berkongsi berita duka menerusi laman Instagram (IG), Tia atau nama sebenarnya, Shamsul Bakhtiar Zakaria, 51 menyifatkan musibah yang diterima sebagai satu ujian buatnya.

Finalis program realiti, Gegar Vaganza musim keempat itu memaklumkan, dia dan Suzan kini sedang menjalani kuarantin kendiri, jadi, segala urusan perniagaan agak terbatas. Namun, katanya, pelanggan tidak perlu gusar kerana urusan penghantaran barang yang ditempah awal tetap dilaksanakan.

Klik untuk gambar besar

"Kami sedang menjalani kuarantin kendiri di rumah dan tidak boleh bergerak ke mana-mana. Jadi, urusan bisnes agak terhad. Kepada mereka yang sudah membuat tempahan awal, kami akan minta tolong kepada mana-mana pihak untuk urusan penghantaran.

"Bagaimanapun, kami terpaksa menghentikan untuk kaedah 'Cash On Delivery' buat sementara sehingga tempoh kuarantin kendiri selesai. Maafkan kami. Semoga Allah beri kesembuhan dan dipermudahkan segala urusan kita semua," kata Tia yang mengusahakan perniagaan acar buah dan sambal hitam nanas.

Sementara itu, menerusi ruangan komen ramai rakan artis mendoakan semoga pasangan itu segera sembuh. Antaranya, Datuk Aishah, Haiza, Shamsul Ghau Ghau, Datin Salwa Abdul Rahman dan Sharifah Zarina.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAMA TAK BERLAKON - PUTERI BALQIS TERUJA KEMBALI

Setelah sekian lama tidak beraksi di depan kamera selepas disahkan menghidap barah pada awal Julai lalu, pelakon kanak-kanak Puteri Balqis Azizi, 11, meluahkan rasa teruja apabila dapat kembali ke set penggambaran, hari ini.

Ibunya, Norashikin Mohd Aziz mengesahkan pelakon itu sudah mendapat kekuatannya semula bagi meneruskan kerjaya lakonan.

"Balqis sangat rindu untuk kembali ke set, maklumlah itu jiwa dia kan. Kami tidak paksa tapi dia sendiri yang nak dan kami 'okay' saja dengan keputusannya.

Klik untuk gambar besar

"Hari ini adalah hari pertamanya kembali berlakon selepas kesihatan beransur pulih. Dia sebenarnya masih dalam proses rawatan lagi namun keadaannya sekarang semakin bertambah baik.

Alhamdulillah, dia masih diberikan kekuatan dan semangat untuk kembali bekerja," katanya yang sebelum ini mengesahkan Balqis menghidap barah selepas pelakon itu memuatnaik gambarnya sedang memakai topeng muka di Instagram.

Terdahulu, pelakon cilik itu berkongsi kegembiraannya kembali menjayakan penggambaran di Instagram untuk satu program TV: "Rindunya 'shooting'. Hari pertama penggambaran selepas lama berehat.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AMYZA AZNAN KEMUKA NOTIS TUNTUTAN MOHON MAAF & GANTI RUGI RM5 JUTA TERHADAP PEGUAM ZARINA ANJOULIE

Susulan tindakan peguam yang mewakili Zarina Anjoulie, Nurul Hafidzah Hassan yang mengeluarkan kenyataan berunsur tohmahan dan fitnah yang jelas merosakkan reputasi pelakon Amyza Aznan sebagai artis di media sosial miliknya dan laporan media, Amyza telah mengemukakan notis tuntutan permohonan maaf dan ganti rugi berjumlah RM5 juta terhadap peguam, Nurul Hafidzah Hassan. Dalam notis yang disampaikan melalui The Law Chambers of Fauzi & Naseer itu, Amyza menuntut permohonan maaf dalam tempoh tujuh hari serta bayaran ganti rugi kerosakan.

Peguamnya, Naseer Yusof berkata, permohonan maaf itu perlu dilakukan di media sosial, penerbitan media serta sidang akhbar dan selepas itu barulah budi bicara akan dilakukan terhadap tuntutan ganti rugi itu: "Sekiranya ia tidak dilakukan dalam tempoh tujuh hari, maka kita akan memfailkan saman di mahkamah," katanya.

Naseer bersama seorang lagi peguam, Fauzi Abdul Samad dan Amyza hadir ke pejabat Hafidzah di Shah Alam untuk menghantar notis itu, hari ini. Bagaimanapun, Hafidzah tiada di pejabat dan notis itu diserahkan kepada kakitangannya.

Amyza berkata, antara kenyataan fitnah yang dikeluarkan Hafidzah menerusi laporan media terbabit adalah mengatakan tindakan Amyza dan pelakon, Emelda Rosaila sebagai kempen pembunuhan karakter terhadap Zarina yang berniat jahat: "Tuntutan ini dibuat bagi membersihkan nama. Selama ini semua sedia maklum saya mempunyai rekod bersih dalam industri hiburan.

Klik untuk gambar besar

"Kenyataan yang dilemparkan Hafidzah benar-benar menjejaskan reputasi saya dalam bidang seni. Apa yang dikatakan peguam itu adalah satu penghinaan dan fitnah. Apa yang saya lakukan ini adalah usaha saya untuk terus bertahan dalam industri seni hampir lebih dua dekad," katanya.

Sementara itu, kehadiran Amyza dan Naseer ke pejabat peguam Zarina itu ialah untuk meminta dokumen-dokumen tuntutan yang difailkan Zarina sebelum ini: "Kami berharap segala dokumen dapat diserahkan kepada kami secepat mungkin untuk memasukkan memorandum kehadiran dan pembelaan.

"Sebelum ini, serahan yang dibuat Hafidzah sudah dihantar ke alamat yang bukan diduduki anak guam. Dia tidak bermastautin di situ. Bagaimanapun, ketika kami ke pejabat Hafidzah bagi meminta dokumen, kakitangannya memaklumkan segala dokumen sudah diserahkan ke alamat akhir Amyza. Saya juga ada meminta kepada kakitangannya mengenai nombor guaman untuk saya membuat carian di e-kehakiman tetapi nombor itu tidak dikongsikan," katanya.

Terdahulu, Zarina menerusi peguamnya menghantar dua surat tuntutan berasingan terhadap Emelda dan Amyza yang menuntut permohonan maaf dan pampasan sebanyak RM4 juta, iaitu tuntutan RM3 juta daripada Amyza dan RM1 juta daripada Emelda. Amyza dikatakan berdiam diri sehingga peguam yang mewakili Zarina, Nurul Hafidzah mengesahkan Amyza gagal memasukkan kehadiran di mahkamah sejak saman difailkan.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKZIAH - DATUK SHARIFAH AINI MENINGGAL DUNIA

Setelah sekian lama menderita jangkitan paru-paru (fibrosis), akhirnya biduanita negara, Datuk Sharifah Aini, 61, meninggal dunia awal pagi ini di Pusat Perubatan Pakar Damansara, Selangor.

Artikel terdahulu:

DIJANGKITI H1N1 - SHARIFAH AINI REDHA JIKA 'DIJEMPUT ALLAH'

Allahyarham yang dimasukkan ke unit rawatan rapi itu pada Selasa menghembuskan nafas terakhirnya pada pukul 1.26 pagi (Sabtu).

Untuk info, Allahyarham dimasukkan ke hospital oleh anaknya, Aliff Omar akibat kesukaran bernafas.

Jenazahnya akan dibawa ke Masjid At-Taqwa Taman Tun Dr Ismail, Petaling Jaya selepas solat Subuh. Beliau akan dikebumikan di tanah perkuburan Bukit Kiara sebelum solat Zohor.

Sedikit mengenai Sharifah Aini, Allahyarham adalah anak pasangan Syed Jaafar Syed Sahil dan Sharifah Noor Syed Ahmad Al-Attas yang dilahirkan di Nee Soon, Singapura pada 2 Julai 1953.

Namun sejak usia lapan bulan lagi, Allahyarham mula dijaga serta dibesarkan oleh neneknya, Tengku Wan Mariam Tengku Wan Tahir serta datuknya, Syed Sahil Syed Ali Al-Jufry, di Majidee, Johor Bahru.

Datuknya seorang pemandu teksi dan kehidupan mereka keluarga bukanlah senang. Allahyarham sewaktu kecil pernah mengambil upah menggiling cili dan menjual buah nangka serta kuih.

Allahyarham hanya menjadi artis selepas menjuarai pertandingan Bintang RTS 1968 di Singapura dengan lagu Tiga Malam. Allahyarham kemudian disunting menjadi artis rakaman EMI dan terus bertahan dengan label itu selama 38 tahun.

Seterusnya, nama Sharifah Aini terukir dalam The Malaysia Book of Records sebagai penyanyi paling lama dengan sesebuah syarikat rakaman dan memiliki 135 album.

Allahyarham menerima gelaran Biduanita Negara pada tahun 2006.

Al-Fatihah

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SYADA: "KAU PANGGIL FAMILY AKU BARUA" - SHILA AMZAH MAHU RUANG: "IDDAH PUN BELUM HABIS LAGI"

Selepas pelakon Sharnaaz Ahmad dilihat memberikan sokongan buat penyanyi Shila Amzah di Anugerah Juara Lagu (AJL) yang ke-36 baru-baru ini, ramai yang meminta Sharnaaz & Shila kembali bercinta.

Malah, dalam satu temu bual Sharnaaz berkata dia tidak menghalang orang ramai mendoakan tentang jodohnya serta mengakui ada berbalas mesej dengan Shila.

Bagaimanapun, semalam perkongsian adik kepada Shila iaitu Syada Amzah di Twitter menjadi perhatian ramai. Ini kerana, perkongsian adik Shila itu seolah tidak senang apabila kakaknya dikenenkan dengan Sharnaaz.

Klik untuk gambar besar

Turut menjadi perhatian, status Syada bahawa dia tidak dapat memaafkan individu yang memanggil kakaknya jalang dan keluarganya barua. Namun begitu, tidak diberitahu status tersebut ditujukan kepada siapa.

Meninjau di ruangan komen, rata-rata netizen seolah dapat meneka status itu merujuk kepada siapa. Dalam pada itu, ramai yang meluahkan rasa terkejut serta dengan sikap biadab individu berkenaan apabila menghina keluarga orang lain.

Susulan pelbagai isu muncul, Shila menerusi laman Instagram miliknya dilihat ada menulis panjang mengenai keadaannya serta berharap agar diberi ruang.

Menurut Shila, dia tiada masalah dengan gosip yang timbul apatah lagi sudah lama berada dalam industri namun dia minta agar diberi sedikit ruang memandangkan dia baru sahaja bercerai. Kata Shila lagi, dia kini sedang menikmati momen indah selepas menjuarai AJL bersama SOG baru-baru ini.

"Sha okay je tau..Tapi if kalian okay with me , please bagi sha ruang. Selepas bercerai, Iddah pun belum habis lagi. This is the first time I get to , focus on me. Seumur hidup memang I always give myself away to people. Sha sedang menikmati #AJL36 , in sha Allah akan ada lebih lagi," tulisnya.

Jelas Shila lagi, dia mengakui masih belum sembuh dan keutamaannya kini adalah untuk anak tunggalnya, Seth Uwais. Dalam entri tersebut, Shila turut mengucapkan terima kasih kepada mereka yang sentiasa memberikan kata-kata semangat kepadanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CERITA LAMA JANGAN DIULANG - RAMONA ZAM ZAM

Ha ha... memang kelakar apabila gambar lama Ramona Zam Zam kembali menjadi carian 'hot' pengguna internet sejak pagi tadi. Apa lagi, myartis.com merupakan sumber carian yang tidak putus-putus dikunjungi kerana kami memang ada menyiarkan gambar Ramona bersosial pada 31 Ogos 2011.

Artikel terdahulu:

RAMONA ZAM ZAM 'BAWA DIRI' KE EROPAH?

Semuanya gara-gara artikel di sebuah akhbar hari ini di mana Ramona mempersoalkan kenapa cerita lamanya yang sudah 10 tahun itu suka diulang-ulang kembali. Ikhlasnya, kami juga rasa pelik. Heh.

"Peliklah mereka ini. Kenapalah suka ulang-ulang cerita 10 tahun lepas? Tolonglah, itu gambar lama yang diambil ketika saya berumur sekitar 16 tahun. Memang betul gambar berkenaan, tapi gosip itu pernah kecoh ketika awal pembabitan saya. Saya sudah pernah jelaskan gosip ini dulu.

"Tak sangka benda ini datang balik. Saya tak marah tapi kesal dan sedih sangat jadinya. Ketika itu umur saya 16 tahun. Biasalah zaman remaja tentu ada kesilapan sana dan sini, tapi itu benda lama.

"Sejak jadi artis saya sangat peka pada tindak-tanduk saya. Saya sudah tak buat benda-benda macam itu lagi. Jadi kenapa nak dibangkitkan lagi?" ujar Ramona dipetik sebagai berkata.

Iyalah, dalam hal ini... semua orang boleh berubah. Bak kata pepatah, sekali air bah, sekali pantai berubah. Tak gitu?

Artikel lama:

RAMONA ZAMZAM BERSOSIAL?


VIDEO LAMA JADI BUALAN - NETIZEN DAKWA BEKAS TUNANG ZARINA ANJOULIE KAHWIN 5 KALI

Nampaknya isu mengenai hubungan pelakon Zarina Anjoulie dan bekas tunangnya, Datuk Seri Khazrul Elzey yang sebelum ini dikatakan sudah terlerai itu semakin hangat diperkatakan.

Nama Khazrul Elzey menjadi bualan ramai apabila ada netizen mengatakan seperti ada yang tidak kena dengan bekas tunang itu serta mempunyai banyak 'red flag' dan didakwa pernah berkahwin sebanyak lima kali.

Tidak kurang juga, ada netizen turut menemui video lama majlis pertunangan dan perkahwinan Khazrul Elzey serta video percutian di Iceland bersama seorang wanita yang dimuat naik di YouTube.

Video-video tersebut ternyata telah membuatkan netizen terkejut apabila mengetahui hal berkenaan, selain ada yang mengritik tindakan Khazrul Elzey yang dikatakan tidak menjaga batasnya.

Klik untuk gambar besar

Terdahulu, Zarina dan bekas tunangnya itu dilihat saling meluahkan perasaan di media sosial mengenai apa yang berlaku, meskipun tiada kenyataan rasmi mengenai pertunangan mereka sama sudah putus atau sebaliknya.

Malah, sebelum ini, Zarina meminta agar bekas tunangnya itu untuk menjadi 'gentleman' serta menghubunginya untuk mahu menyelesaikan masalah mereka.

Zarina atau lebih mesra disapa Anju turut mendedahkan bahawa ego adalah punca hubungan mereka berakhir.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GELAR ELLY MAZLEIN JANDA - JANNA NICK DIKECAM BIADAP

Tindakan pelakon Nick Janna mengeluarkan kata-kata agak kasar terhadap penyanyi dan pelakon, Elly Mazlein yang diundang sebagai tetamu khas untuk mempromosikan drama 'Kampung People' ketika mengacarakan program Melodi hujung minggu lalu telah mengundang kemarahan orang ramai.

Rata-rata netizen tidak berpuas hati apabila Janna menggelarkan Elly dengan panggilan janda apabila mengumumkan Elly bakal berkahwin tidak lama lagi. Buat mereka, istilah janda itu mungkin tidak bersesuaian untuk digunakan berbanding dengan ibu tunggal. Menurut netizen, cara penyampaiannya agak biadab dan tidak menjaga senstiviti orang lain.

Tidak lama selepas itu, Janna dilihat tersungkur sebelum dibantu Elly untuk bangun dan insiden itu turut dikaitkan dengan isu Janna ‘cakap lepas’. Kita fikir baik-baik sahaja, mungkin apa yang dikatakan oleh Janna itu tidak disengajakan dan dia juga tidak berniat untuk kecilkan hati siapa-siapa.

Klik untuk gambar besar

www.myartis.com / Sumber & foto: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIGA TAHUN BERCINTA - SWEET QISMINA & ADAM LEE SELAMAT BERTUNANG

"Ini bukan babak penggambaran drama, kami betul-betul bertunang," kata pelakon Sweet Qismina yang kini sudah selamat mengikat tali pertunangan dengan pasangannya yang juga pelakon, Adam Lee, petang tadi, selepas tiga tahun menyulam cinta.

Majlis berlangsung di sebuah premis persendirian di Ampang, dihadiri 20 tetamu dalam kalangan ahli keluarga masing-masing dengan mematuhi prosedur operasi standard (SOP).

Bertemakan putih dan songket, majlis pertunangan lebih manis apabila Sweet atau nama sebenarnya, Farhanna Qismina Supandi menyambut ulang tahun kelahiran ke-24.

Pasangan sama cantik sama padan ini memuat naik foto pertunangan mereka di laman Instagram (IG) masing-masing. Pada majlis pertunangan itu, Sweet menyerahkan tujuh dulang hantaran berbalas lima dulang daripada Adam.

Klik untuk gambar besar

Sweet berkata, majlis pertunangan itu sudah lama dirancang dan mereka sepakat mengikatnya selama setahun: "Kebetulan majlis pertunangan kami berlangsung dalam 'perang' kempen ABPBH 34. Ini bukan gimik, sebenarnya rezeki. Peminat kami sudah lama menanti ikatan terjalin. Sama juga dengan peminat di Indonesia yang bertanya-tanya 'kapan' (bila) mahu ada ikatan sah.

"Jadi, ini mukadimah sebelum kami melangkah ke fasa seterusnya. Perancangan atau keputusan untuk berkahwin belum ada lagi. Kita selesaikan yang ini (bertunang) dahulu. Lagipun, sektor kreatif sudah kembali aktif selepas kerajaan melonggarkan SOP. Ini masa untuk kami bekerja semula," jelasnya.

Hubungan pasangan ini dikatakan mekar selepas Sweet mempelawa Adam menemaninya menghadiri Anugerah Bintang Popular BH (ABPBH) ke-31 di Pusat Konvensyen Antarabangsa Putrajaya (PICC) pada 2018. Sebelum itu, mereka digandingkan dalam drama 'Adam Chempaka'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::